Πώς είναι να ζεις στο Τόκιο, 2 Ελληνίδες φοιτήτριες περιγράφουν στο iefimerida -«Ελλάδα-Ιαπωνία είναι σαν τη μέρα με τη νύχτα» – Snap VRS\nΜία από τις χώρες που με συνάρπαζε από τότε που ήμουν μικρή, είναι η Ιαπωνία .Από τις λίγες πληροφορίες που μπορούσα να συλλέξω τότε διαβάζοντας γι’ αυτήν και βλέποντας γιαπωνέζικα κινούμενα σχέδια, καταλάβαινα ότι κάτι το διαφορετικό συμβαίνει με τη νοοτροπία της.Δεν έμοιαζε και πολύ με αυτή της Δύσης.Από την κουζίνα της, μέχρι την τεχνολογία και τις μικρές καθημερινές συνήθειες των κατοίκων της, βρίσκει κανείς άλλοτε μικρότερες κι άλλοτε μεγαλύτερες διαφορές.Πάντα σκεφτόμουν πώς θα είναι να ζεις σε αυτό το μακρινό μέρος και μάλιστα κάποια στιγμή, μες στην παιδική μου αφέλεια, αναρωτήθηκα «Γιατί δεν πάνε σε αυτή τη χώρα να σπουδάσουν; Γιατί όλοι πάνε πχ στην Αγγλία και στη Γερμανία;».Όταν εξέφρασα αυτή την απορία μου, όλοι ξέσπασαν σε γέλια, γιατί κάτι τέτοιο φάνταζε αδιανόητο τότε.Βρισκόμαστε όμως πλέον στον 21ο αι.\nκαι τα πράγματα έχουν αλλάξει.\nΜε το πέρασμα των χρόνων, την εξέλιξη της τεχνολογίας και το «σπάσιμο» των στερεοτύπων, το να σπουδάσει κανείς στην Ιαπωνία, δεν ακούγεται τελικά και τόσο τρελό.Βέβαια, αυτό δε σημαίνει και ότι είναι εύκολο.Κάποιοι συμπατριώτες μας, πήραν την τολμηρή απόφαση και ταξίδεψαν μέχρι τη Χώρα του Ανατέλλοντος Ηλίου για να κάνουν μεταπτυχιακές και διδακτορικές σπουδές ή ακόμα και για να εργαστούν.Δυο εξ αυτών, η Έφη Μικροπούλου και η Έλενα Αλουπογιάννη, που ζουν στην Ιαπωνία τα τελευταία χρόνια, μίλησαν στο iefimerida και έλυσαν τις απορίες που θα μπορούσε να έχει κάποιος, ο οποίος σκέφτεται να μετακομίσει στην Ιαπωνία.\nΚαι οι δύο σπουδάζουν με την υποτροφία ΜΕΧΤ της Ιαπωνικής Κυβέρνησης.Πώς είναι λοιπόν για τις δύο Ελληνίδες να ζουν σε μια τόσο διαφορετική κουλτούρα; Πώς τις αντιμετωπίζουν οι Ιάπωνες; Έχουν κοινά σημεία οι δύο χώρες; Τι τους λείπει από την Ελλάδα; Σε αυτά και άλλα πολλά μας απάντησαν οι δύο νεαρές γυναίκες, δίνοντας μας μια μικρή γεύση με πολύτιμες πληροφορίες, για τη ζωή στη μακρινή, αλλά ιδιαίτερα αγαπητή όπως αποδεικνύεται στους Έλληνες, Ιαπωνία.- Πόσο καιρό βρίσκεστε στην Ιαπωνία, σε ποια περιοχή ζείτε και τι σπουδάζετε; ΕΦΗ: Ζω στο Τόκιο τα τελευταία πέντε χρόνια.Έκανα μεταπτυχιακό με υποτροφία της Ιαπωνικής Κυβέρνησης στο τμήμα Διατήρησης Πολιτιστικής Κληρονομιάς της Σχολής Καλών Τεχνών του Τόκιο και συνεχίζω τις σπουδές μου ως διδακτορική φοιτήτρια.\nΕΛΕΝΑ: Μένω μόνιμα στην Ιαπωνία τα τελευταία 4μιση χρόνια.Αυτή τη στιγμή κάνω το διδακτορικό μου στο τμήμα μηχανικών πληροφορίας και επικοινωνιών του Τεχνολογικού Ινστιτούτου του Τόκυο (TokyoTech), που είναι ένα πανεπιστήμιο με έμφαση στους μηχανικούς, σαν το δικό μας Ε.Μ.Π.Συγκεκριμένα, εργάζομαι πάνω στο αντικείμενο της επεξεργασίας ιατρικής εικόνας και της διάγνωσης υποστηριζόμενης από υπολογιστές.Μελετώ τις εφαρμογές πολυφασματικών εικόνων στην παθολογία, στο πλαίσιο της διάγνωσης του καρκίνου του δέρματος.\nΗ έρευνά μας γίνεται σε συνεργασία με το Ινστιτούτο Καινοτόμων Ερευνών (Institute of Innovative Research, IIR) και το Ιατρικό Πανεπιστήμιο της Σαϊτάμα (Saitama Medical University).- Τι ήταν αυτό που σας έκανε να επιλέξετε την Ιαπωνία για να συνεχίσετε τις σπουδές σας; ΕΦΗ: Στην Ελλάδα σπούδασα Συντήρηση Έργων Τέχνης στο Τ.Ε.Ι.Αθήνας (τώρα Πανεπιστήμιο Δυτικής Αττικής).Εκεί μαθαίνοντας για τη συντήρηση έργων τέχνης αντιλήφθηκα πως η φιλοσοφία, η μεθοδολογία, τα υλικά και η ηθική της συντήρησης στην Aνατολική Ασία διαφέρουν αρκετά από τα αντίστοιχα Δυτικά.\nΑυτό με εντυπωσίασε και μου προκάλεσε την περιέργεια.Επιπλέον στη συντήρηση έργων τέχνης σε χαρτί χρησιμοποιούσα συχνά ουάσι, χειροποίητο ιαπωνικό χαρτί.Μαθαίνοντας για τα είδη του και τις ιδιότητές του, καθώς και κάποιες τεχνικές της χρήσης του, ξύπνησε η επιθυμία μου να μάθω περισσότερα σχετικά με αυτό.Όλα αυτά σε συνδυασμό με την αγάπη που είχα ανέκαθεν για τον ιαπωνικό πολιτισμό και την τέχνη, με οδήγησαν να πάρω την απόφαση να συνεχίσω τις σπουδές μου εδώ.ΕΛΕΝΑ: Ήρθα στην Ιαπωνία αμέσως μετά τις προπτυχιακές μου σπουδές στη σχολή Ηλεκτρολόγων Μηχανικών του Πολυτεχνείου στην Αθήνα.Ο βασικός λόγος που διάλεξα την Ιαπωνία, ήταν ότι πάντα φανταζόμουν τον εαυτό μου να εργάζεται κάπου στην Ευρώπη, οπότε σκέφτηκα ότι ίσως αξίζει να πάω όσο πιο μακριά γίνεται και να συλλέξω όσες περισσότερες εμπειρίες μπορώ όσο είμαι ακόμα μικρή.Το πανεπιστήμιο που επέλεξα είναι στην πρώτη 20αδα στον κόσμο στο αντικείμενο του, οπότε ήξερα ότι θα είχα καλό επίπεδο σπουδών, οι οποίες καλύπτονται πλήρως από υποτροφία της Ιαπωνικής κυβέρνησης (ΜΕΧΤ).Επιπλέον, θεωρώ ότι η ύπαρξη της λέξης Τόκυο στο βιογραφικό μου δημιουργεί μια αντίθεση, που πιθανόν να κεντρίσει την περιέργεια κάποιου μελλοντικού εργοδότη.\n– Πώς αντέδρασαν οι δικοί σας άνθρωποι όταν τους το ανακοινώσατε; ΕΦΗ: Νομίζω πως κατά κάποιο τρόπο το έβλεπαν να έρχεται, από τη στιγμή που παρακολουθούσαν την εξέλιξη μου στη σχολή και το συνεχώς αυξανόμενο ενδιαφέρον μου για την Ιαπωνία.Ήταν απλά σαν να έκανα κάποια βήματα σιγά – σιγά και γνώριζα πως θα γίνει κι αυτό κάποια στιγμή.Εφόσον και οι ευκαιρίες στο αντικείμενο μου στην Ελλάδα ήταν πολύ περιορισμένες και όχι ιδιαίτερα δελεαστικές.ήταν πιο εύκολο να το αποφασίσω και να το αποδεχτούν.Αν και δεν ήταν πότε αποθαρρυντικοί.Αντίθετα με ενθάρρυναν να το προσπαθήσω και με καθησύχασαν πως είναι μια καλή επιλογή.ΕΛΕΝΑ: Ο πατέρας μου, μου είπε χαρακτηριστικά ότι όταν του έλεγα ότι θα ξεκινήσω να μαθαίνω ιαπωνικά από χόμπι, δεν περίμενε ποτέ ότι κάποια στιγμή θα έφευγα για εκεί κιόλας.Έκανα ένα μεγάλο αποχαιρετιστήριο πάρτι, ετοίμασα το εισιτήριο μου, και παρόλα αυτά κανείς δεν πίστευε ότι θα φύγω στα αλήθεια για τόσο μακριά.\nΓονείς και φίλοι ήταν όλοι υποστηρικτικοί, αν και θλιμμένοι, επειδή η απόσταση που χωρίζει την Ελλάδα από την Ιαπωνία είναι μεγάλη και το ταξίδι δύσκολο.Ακόμα δεν έχει καταφέρει να με επισκεφτεί σχεδόν κανένας.- Γνωρίζατε ιαπωνικά από πριν; Πώς σας φαίνεται σαν γλώσσα; ΕΦΗ: Με τη γλώσσα ασχολήθηκα κάποια χρόνια στην Ελλάδα.Πριν έρθω στην Ιαπωνία είχα φτάσει σε ένα επίπεδο ώστε να μπορώ να επικοινωνώ σε καθημερινές καταστάσεις.\nΦυσικά στο πανεπιστήμιο οι απαιτήσεις είναι μεγάλες και είχα αρκετές δυσκολίες ειδικά στην αρχή, αλλά με θέληση και προσπάθεια ξεπεράστηκαν.Είναι μια δύσκολη γλώσσα ειδικά για τους δυτικούς, αφού απέχει πολύ από τη γραφή, τη γραμματική και τον τρόπο έκφρασης μας.Δεν έχει παρόμοιες λέξεις ή γραμματικά στοιχεία όπως συμβαίνει με άλλες δυτικές ξένες γλώσσες.Η γλώσσα είναι μια συνεχής πάλη και όσο περισσότερα μαθαίνεις, τόσο συνειδητοποιείς πόσα σου διαφεύγουν.Αλλά με επιμονή και υπομονή νομίζω πως μπορεί να κατακτηθεί η γνώση της.\nΣίγουρα χρειάζεται πολύ χρόνο “ζύμωσης” μέχρι να αρχίσουν όλα να συνδέονται και να μπορείς να πεις ότι γνωρίζεις καλά τη γλώσσα.ΕΛΕΝΑ: Ναι, μάθαινα ιαπωνικά για 3 χρόνια όσο ήμουν φοιτήτρια στην Ελλάδα και πέρασα τις εξετάσεις για το πιστοποιητικό γλωσσομάθειας μεσαίου επιπέδου (JLPT N3) λίγο πριν πάω στην Ιαπωνία.Είναι ίσως η πιο δύσκολη γλώσσα στον κόσμο, όσον αφορά τον χρόνο που χρειάζεται να αφιερώσει κανείς για να τη μάθει.Χρειάζεται πολλή αποστήθιση για να μάθεις να διαβάζεις ιδεογράμματα και προσοχή για να καταλάβεις τη διαφορετική δομή της γραμματικής και του ιεραρχικού τρόπου επικοινωνίας.- Τι είναι αυτό που σας αρέσει περισσότερο και τι λιγότερο στην Ιαπωνία; Είναι όπως τη φανταζόσασταν πριν πάτε; ΕΦΗ: Μου αρέσουν οι παραδοσιακές τέχνες, η αρχιτεκτονική και η αγάπη που δείχνουν οι Ιάπωνες στη λεπτομέρεια, ακόμα και στα πιο μικρά ανούσια πράγματα.Επίσης, μου αρέσει πολύ η φύση.Βέβαια για αυτήν ευθύνεται η υγρασία, που μάλλον ανήκει σε αυτά που δε μου αρέσουν ιδιαίτερα στην Ιαπωνία.\nΚάτι ακόμα που δε μου αρέσει είναι η εκτεταμένη χρήση πλαστικού, ειδικά στις συσκευασίες τροφίμων και η ποσότητα σκουπιδιών που δημιουργείται.Κατά τα άλλα η Ιαπωνία είναι λίγο πολύ όπως τη φανταζόμουν, αν και ενίοτε με εκπλήσσει κυρίως θετικά, αλλά και αρνητικά.Πιστεύω πως είχα μια σωστή εικόνα του πολιτισμού και της κοινωνίας πριν έρθω, κυρίως επειδή ψάχνοντας να μάθω για την Ιαπωνία διάβασα πολύ και ήρθα σε επαφή με την κουλτούρα της.Φυσικά στο εξωτερικό τα κομμάτια της Ιαπωνίας που προβάλλονται είναι αρκετά περιορισμένα.\nΣυνήθως οι παραδόσεις, η συνέπεια, η ποπ κουλτούρα αλλά και διάφορα περίεργα που μπορεί κανείς να βρει εδώ.Όλα αυτά φυσικά υπάρχουν, αλλά υπάρχουν πολλά περισσότερα που δε μαθαίνουμε για τη χώρα στο εξωτερικό.Επιπλέον, οι περισσότερες πληροφορίες που δεχόμαστε είναι αρκετά αποστασιοποιημένες και αποτελούν συνήθως τη ματιά των δυτικών σε αυτά που συμβαίνουν εδώ, οπότε απέχουν από το πολιτισμικό πλαίσιο τους.Φυσικά υπάρχουν και αξιόλογες προσπάθειες για πληροφόρηση σχετικά με την Ιαπωνία στην Ελλάδα, αλλά οι πληροφορίες που φτάνουν τελικά στον περισσότερο κόσμο, που πιθανώς δεν έχει πραγματικό ενδιαφέρον για την Ιαπωνία, είναι μάλλον τυποποιημένες και στερεοτυπικές.\nΕΛΕΝΑ: Αυτό που μου αρέσει περισσότερο είναι η άφθονη, πράσινη φύση που αλλάζει πάρα πολύ κατά μήκος της χώρας, από σχεδόν σιβηρικό κλίμα στο βορρά, μέχρι τροπικό στα νησιά του νότου.Μου αρέσει η αίσθηση ηρεμίας που υπάρχει στην πόλη του Τόκυο και η ευγένεια των ανθρώπων.Από την άλλη, δεν μου αρέσει η επικρατούσα λογική του «τα κρύβω κάτω από το χαλί», είτε αυτό είναι οι ακατάστατες αυλές των σπιτιών, είτε τα πραγματικά συναισθήματα και οι γνώμες των ανθρώπων.Στα ιαπωνικά, αυτή η αντίθεση της πραγματικής από την «εμφανίσιμη» εικόνα περιγράφεται από το δίπολο του «Χόννε» και του «Τατεμάε».\nΜαθαίνω πράγματα που δεν ήξερα κάθε μέρα, αλλά σε γενικές γραμμές η εικόνα που είχα για την Ιαπωνία πριν έρθω ήταν πάνω-κάτω ακριβής.Εξάλλου, οι πληροφορίες που είχα προέρχονταν κυρίως από τις Γιαπωνέζες δασκάλες μου, οι οποίες δεν ντρέπονταν να πουν τα κακά μαζί με τα καλά.\nΗ πιο μεγάλη απογοήτευση που είχα, ήταν όταν συνειδητοποίησα ότι η εικόνα της τεχνολογικά προηγμένης Ιαπωνίας ευσταθεί μόνο για τη βαριά βιομηχανία.Στην καθημερινή ζωή η τεχνολογία περιορίζεται σε επίπεδο gadget, ενώ πολλές διαδικασίες παραμένουν αναλογικές και βασίζονται σε τόνους χαρτιού και μηχανές φαξ.\n– Πώς σας αντιμετωπίζουν οι Ιάπωνες όταν τους λέτε ότι είστε από την Ελλάδα; Τι γνώμη έχουν για τη χώρα μας και τι γνωρίζουν γι’ αυτήν; ΕΦΗ: Σε γενικές γραμμές οι Ιάπωνες συμπεριφέρονται στους ξένους με τον ίδιο τρόπο από όποια χώρα και αν είναι, με εξαίρεση αυτούς από χώρες της ανατολικής Ασίας, με τους οποίους έχουν άλλωστε μεγαλύτερη και συχνότερη αλληλεπίδραση.Οπότε συνήθως όταν βλέπουν κάποιον δυτικό θεωρούν πως είναι Αμερικάνος.Αν ωστόσο σε ρωτήσουν και μάθουν πως είσαι από την Ελλάδα, συνήθως στο μυαλό τους έρχονται εικόνες από τη Σαντορίνη και μιλάνε για τα λευκά σπίτια και τον μπλε ουρανό.Κάποιοι φυσικά έχουν περισσότερες γνώσεις και μπορεί να σου μιλήσουν για τους αρχαίους φιλόσοφους, τις αρχαιότητες της Ελλάδας ή τους Θεούς του Ολύμπου.Φυσικά υπάρχουν και Ιάπωνες που αγαπούν ιδιαίτερα την Ελλάδα, έχουν βαθύτερη γνώση του πολιτισμού μας και επισκέπτονται τη χώρα μας συχνά.ΕΛΕΝΑ: Αρχικά, πολλοί θα νομίσουν ότι είμαι από την Αγγλία (Igirisu) ή την Ελβετία (Swiss), γιατί μοιάζουν ηχητικά με το όνομα της Ελλάδας (Girisha στα Ιαπωνικά και Greece στα αγγλικά).Όταν τελικά καταλάβουν, θα προσπαθήσουν να σκεφτούν ένα πράγμα που περιγράφει την Ελλάδα, συνήθως τη Σαντορίνη, τους αρχαίους θεούς ή την οικονομική κρίση.Στην πλειοψηφία των περιπτώσεων, θα μπερδέψουν την Αθήνα με τη Ρώμη.\nΔεν γνωρίζουν πολλά πράγματα για την Ελλάδα, οπότε δεν έχουν έντονες αντιδράσεις.Ίσως να σχολιάσουν ότι πρώτη φορά συναντούν κάποιον από την Ελλάδα και να με ρωτήσουν αν η μητρική μου γλώσσα είναι τα αγγλικά.Τώρα με τους Ολυμπιακούς Αγώνες, άρχισαν να τη θυμούνται ξανά ως τη γενέτειρά τους.- Σε ποια γλώσσα γίνεται η επικοινωνία με τους συμφοιτητές και τις συμφοιτήτριες σας; ΕΦΗ: Η Σχολή Καλών Τεχνών του Τόκιο έχει ελάχιστα αγγλόφωνα τμήματα και το δικό μου δεν είναι ένα από αυτά, οπότε όλη η επικοινωνία γίνεται στα Ιαπωνικά.Άλλωστε είμαι η μόνη ξένη στο τμήμα και γενικά οι συμφοιτητές μου παρόλο που έχουν βασικές γνώσεις Αγγλικών δε τα χρησιμοποιούν ιδιαίτερα.\nΕΛΕΝΑ: Μεγάλο ποσοστό των φοιτητών σε μεταπτυχιακό επίπεδο είναι ξένοι από κάθε γωνιά του κόσμου, οπότε η επικοινωνία γίνεται κυρίως στα αγγλικά.Στο πανεπιστήμιο μου, τα υποχρεωτικά μαθήματα μεταπτυχιακού επιπέδου και πάνω έγιναν αγγλόφωνα, οπότε μπορεί κανείς να συνεννοηθεί στα αγγλικά και με τους Ιάπωνες φοιτητές.Γενικά, οι Ιάπωνες είτε δεν ξέρουν καλά αγγλικά, είτε ντρέπονται να τα μιλήσουν, οπότε η επικοινωνία γίνεται πιο εύκολα στα Ιαπωνικά.Στην πράξη, προτιμώ να μιλώ ιαπωνικά, γιατί θα σκεφτούν περισσότερο αυτό που λέω και θα απαντήσουν με μεγαλύτερη όρεξη, αντί να σκέφτονται πώς να συντάξουν σωστά το λόγο τους.Επιπλέον, τυχαίνει κάποιοι φοιτητές από Κορέα ή Κίνα να είναι πιο άνετοι στην επικοινωνία τους με τα Ιαπωνικά, απ’ ότι στα Αγγλικά, οπότε επιλέγω τα πρώτα.\n– Έχετε γνωρίσει άλλους Έλληνες που ζουν ή εργάζονται στην Ιαπωνία; ΕΦΗ: Έχω γνωρίσει κυρίως φοιτητές, αλλά και κάποιους Έλληνες που εργάζονται εδώ στη πρεσβεία ή σε ελληνικά εστιατόρια στο Τόκιο.Είναι μεγάλες οι αποστάσεις και λίγος ο ελεύθερος χρόνος, οπότε δεν υπάρχουν πολλές ευκαιρίες να γνωρίσεις κόσμο έξω από τα όρια της καθημερινότητας σου.ΕΛΕΝΑ: Γνωρίζω τα άτομα με τα οποία ήρθαμε μαζί στην Ιαπωνία ως υπότροφοι της Ιαπωνικής κυβέρνησης.Στην πορεία γνώρισα και άλλους τυχαία μέσω διαδικτύου.Όμως οι Έλληνες στο Τόκυο είναι λίγες δεκάδες και χωρίς κάποια ιδιαίτερη επαφή μεταξύ τους.- Πώς είναι τα πράγματα εκεί με τον κορωνοϊό; Πώς επηρέασε την καθημερινότητά σας; ΕΦΗ: Υπήρξαν κάποια “κύματα” με πολλά κρούσματα, με τα περισσότερα την περίοδο των Ολυμπιακών Αγώνων του Τόκιο, αλλά σε σχέση με το μέγεθος του πληθυσμού της Ιαπωνίας νομίζω πως η κατάσταση είναι αρκετά καλή.\nΠροτείνεται η εργασία από απόσταση όπου είναι δυνατή, αλλά σε γενικές γραμμές όλα λειτουργούν κανονικά.Μόνο τον Μάρτιο-Απρίλιο του 2020 έκλεισαν τα σχολεία.Βέβαια πολλά καταστήματα παραμένουν κλειστά επειδή ο κόσμος αποφεύγει τις εξόδους και δεν υπάρχουν τουρίστες.Τα σύνορα της χώρας είναι κλειστά από το 2020, ενώ οι κάτοικοι της Ιαπωνίας όταν μπαίνουν στη χώρα μετά από ταξίδι στο εξωτερικό πρέπει να έχουν κάνει το αντίστοιχο τεστ και να παραμείνουν σε απομόνωση για 14 ημέρες.\nΕπίσης δεν έχουμε σταματήσει να φοράμε μάσκες από τον Φεβρουάριο του 2020, ενώ σε περιόδους που αυξάνονται τα κρούσματα, οι πόλεις που εντοπίζεται το πρόβλημα μπαίνουν σε κατάσταση εκτάκτου ανάγκης.Αυτό σημαίνει πως τα καταστήματα εστίασης και τα μπαρ κλείνουν κάποιες ώρες νωρίτερα από το κανονικό, ενώ δεν επιτρέπεται να σερβίρουν αλκοόλ.Κατά τα άλλα μας προτρέπουν να μην συναντάμε κόσμο πέρα από τον καθημερινό μας κύκλο και σίγουρα όχι πολλά άτομα ταυτόχρονα.Οι εμβολιασμοί επίσης προχωρούν κανονικά παρόλο που άργησαν λίγο να ξεκινήσουν σε σχέση με άλλες χώρες.Προσωπικά δε μπορώ να πω ότι ο ιός επηρέασε την καθημερινότητά μου ιδιαίτερα αφού η σχολή μου λειτουργεί κανονικά.\nΒέβαια το γεγονός πως πρέπει να προσέχουμε να μην ερχόμαστε σε επαφή με πολύ κόσμο, είναι λίγο περιοριστικό αν και κανείς δε σου το επιβάλει.ΕΛΕΝΑ: Στην Ιαπωνία δεν υπήρξαν οι δραστικοί περιορισμοί της Ελλάδας και δεν έγινε ποτέ lockdown.Όλα τα μέτρα είναι εθελοντικά και το κράτος δεν έχει δικαίωμα επιβολής ποινών.Παρόλα αυτά, 99.9% των ανθρώπων φορούν μάσκα παντού οικειοθελώς, η κίνηση στο κέντρο της πόλης μειώθηκε δραστικά όταν είχε κηρυχτεί περίοδος έκτακτης ανάγκης και τα καταστήματα εστίασης συμμορφώθηκαν με τις συστάσεις για κλείσιμο στις 8μ.μ..Οι εμβολιασμοί, αν και ξεκίνησαν καθυστερημένα, προχώρησαν πολύ γρήγορα, χωρίς να έχει πεπλατυνθεί ακόμα η καμπύλη του ρυθμού τους.Το πιο ζόρικο μέτρο είναι ο σχεδόν καθολικός αποκλεισμός εισόδου στη χώρα και η παύση έκδοσης βίζας, ακόμα και για σκοπούς σπουδών ή εργασίας.Ακόμα και εγώ, ως κάτοικος αλλά όχι υπήκοος, για περίπου ένα 6μηνο δεν μπορούσα να βγω από την Ιαπωνία, γιατί θα μου απαγορευόταν η επανείσοδος.\nΠλέον μου επιτρέπεται να ταξιδέψω, αλλά με άπειρη γραφειοκρατία, 3-4 PCR test και πολύ αυστηρή καραντίνα 2 εβδομάδων.Η καθημερινότητα μου άλλαξε δραματικά, μιας και έχω ενάμιση χρόνο να βγω από το σπίτι για δουλειά.\nΔιαβάζω για τη σχολή και δουλεύω part-time σε μία Ιαπωνική εταιρεία αποκλειστικά από το σπίτι και τον υπολογιστή μου.Ευτυχώς, δεν έχασα τη δουλειά μου, αντίθετα, είμαι πιο απασχολημένη απ’ ότι συνήθως.Απ’ την άλλη, δυστυχώς ακυρώθηκαν όλα τα φεστιβάλ, οι εκδρομές και τα πάρτι, οπότε είναι δύσκολο να συναντήσω τους φίλους μου και να κάνω καινούριους.- Για πόσο καιρό θα είστε ακόμα στην Ιαπωνία; Κάθε πότε έρχεστε στην Ελλάδα και από ποιο μέρος της Ελλάδας κατάγεστε; ΕΦΗ: Λογικά θα είμαι εδώ μέχρι το τέλος των σπουδών μου τον Μάρτιο του 2023.Πριν ξεκινήσει η πανδημία ερχόμουν στην Ελλάδα μια φορά το χρόνο για ενάμιση μήνα περίπου.Ωστόσο με την αρχή της πανδημίας και το κλείσιμο των συνόρων, υπάρχει συνεχώς μια αβεβαιότητα για το αν θα μπορέσουμε να επιστρέψουμε στην Ιαπωνία, οπότε πλέον δε ταξιδεύω τόσο.\nΉρθα φέτος μετά από δυόμιση χρόνια, παρόλο που με συμβούλευαν από το πανεπιστήμιο να μην ταξιδέψω.Κατάγομαι από την Καβάλα και συγκεκριμένα τον Αμυγδαλεώνα, ένα χωριό λίγο έξω από την πόλη.ΕΛΕΝΑ: Θα βρίσκομαι στην Ιαπωνία μέχρι το τέλος των σπουδών μου, δηλαδή λογικά άλλον έναν χρόνο.Μετά σκοπεύω να γυρίσω στην Ευρώπη.Συνήθως θα περάσει 1μισης χρόνος ανάμεσα στα ταξίδια μου στην Ελλάδα.Κατάγομαι από την Αρκαδία.- Ελλάδα και Ιαπωνία: Έχουν κοινά σημεία οι δυο χώρες; Σε τι διαφέρουν; ΕΦΗ: Ίσως το ότι και στις δύο χώρες τρώμε πολύ ψάρια και θαλασσινά και γενικά έχουμε νόστιμή κουζίνα είναι ένα κοινό σημείο.Η γραφειοκρατία είναι μάλλον ένα ακόμα κοινό στοιχείο.\nΟι διαφορές είναι μάλλον πολύ περισσότερες.Οι Ιάπωνες είναι πολύ ήσυχοι, δεν εκφράζονται τόσο έντονα και λειτουργούν προσέχοντας να μην φέρουν κανέναν σε δύσκολη θέση.\nΝα φανταστείτε πως τώρα με την πανδημία διστάζουν να σε καλέσουν έξω, γιατί από τη μία μπορεί να δυσκολευτείς να αρνηθείς σε περίπτωση που θέλεις να αποφύγεις κοινωνικές επαφές κι από την άλλη θα φέρουν την ευθύνη αν τελικά συναντηθείτε και γίνει κάτι.Λειτουργούν ομαδικά και με ένα συγκεκριμένο τρόπο που θεωρούν πως είναι ο σωστός.Ωστόσο σε πρακτικά θέματα, τους είναι δύσκολο να λειτουργήσουν διαφορετικά από τον τρόπο που έχουν μάθει, και δυσκολεύονται να βρουν εναλλακτικές αν χρειαστεί, αφού γενικά υπάρχει συνέπεια στην καθημερινότητα τους και συνήθως δεν υπάρχει τέτοια ανάγκη.\nΕμείς στην Ελλάδα συνηθισμένοι στα διάφορα εμπόδια και τις δυσκολίες, είμαστε καλοί στο να βρίσκουμε εναλλακτικές και να λύνουμε προβλήματα με πολλούς τρόπους.Υπάρχουν κι άλλες διαφορές φυσικά, αλλά αυτές μπορώ να σκεφτώ αυτή τη στιγμή.ΕΛΕΝΑ: Η Ελλάδα με την Ιαπωνία είναι σαν τη μέρα με τη νύχτα.\nΜοιάζουν μόνο στο ότι έχουν τέσσερις εποχές το χρόνο, σεισμούς, πολλά νησιά και ότι τα 3/4 του εδάφους τους είναι ορεινές περιοχές.Κατά τα άλλα, τις χωρίζει η άβυσσος.Τρόπος συμπεριφοράς, διαπροσωπικές σχέσεις, οργάνωση κοινωνίας, δομή καθημερινότητας, αρχιτεκτονική σπιτιών κλπ είναι τελείως διαφορετικά.- Θα θέλατε να μας περιγράψετε πώς είναι η καθημερινότητά σας; ΕΦΗ: Η σχολή ξεκινάει στις 9, αλλά εγώ συνήθως ξυπνάω αρκετά νωρίς επειδή μου αρέσει να περπατάω μέχρι εκεί.Είναι μια απόσταση 4 στάσεων του τραίνου.9 με 12 διαβάζω, γράφω την διπλωματική μου ή συντηρώ αντικείμενα στο εργαστήριο.12 με 1 έχουμε μεσημεριανό διάλλειμα για φαγητό.Στη συνέχεια συνεχίζω αυτό με το οποίο ασχολούμαι.\nΦεύγω από τη σχολή συνήθως στις 5, αλλά ανάλογα με τις προθεσμίες μπορεί να παραμείνω και αργότερα.\nΜετά μπορεί να βγω με τους συμφοιτητές μου ή με φίλους, αλλά μετά την έναρξη της πανδημίας το αποφεύγουμε οπότε περνάω περισσότερο χρόνο στο σπίτι.Το Σαββατοκύριακο πηγαίνω σε εκθέσεις, σε πάρκα, συναντάω φίλους ή μπορεί να πάω στη σχολή ανάλογα με τις δουλειές που είναι σε εξέλιξη.ΕΛΕΝΑ: Η καθημερινότητά μου εν μέσω της πανδημίας συνοψίζεται στο δίπτυχο «δουλειά μέσα στη βδομάδα – βουνό την Κυριακή».\nΔουλεύω από το σπίτι, κάνοντας δουλειές του σπιτιού, μαγείρεμα και γυμναστική στα ενδιάμεσα διαλείμματα.Τα Σαββατοκύριακα θα τα περάσω κάνοντας κάποια δραστηριότητα σε εξωτερικό χώρο με φίλους, συνήθως ορειβασία σε κάποιο κοντινό βουνό.\nΤελευταία πηγαίνω συχνά προς τη Γιοκοχάμα και γενικά τις παραλιακές περιοχές του κόλπου του Τόκυο, μου αρέσει επειδή έχουν έναν πιο πλουραλιστικό και διεθνιστικό χαρακτήρα σε σχέση με το κέντρο του Τόκυο.- Είναι ακριβή η ζωή εκεί; ΕΦΗ: Το κόστος διαβίωσης είναι αρκετά υψηλότερο από την Ελλάδα.Η ζωή είναι ακριβή και κάποια από τα έξοδα που προκύπτουν δεν υπάρχουν στην Ελλάδα, οπότε είναι κάπως στενάχωρο όταν συνειδητοποιείς πως πρέπει να πληρώσεις (π.χ.το πάρκινγκ για ποδήλατα).Εξωφρενικά είναι τα ενοίκια στο Τόκιο σε σχέση με το μέγεθος των διαμερισμάτων και οι μετακομίσεις.\nΥπάρχουν πολλά έξοδα που δε θα μπορούσε να φανταστεί κάποιος από το εξωτερικό.ΕΛΕΝΑ: Αρχικά έτσι νόμιζα, αλλά μιλώντας με φίλους που ζουν στην κεντρική Ευρώπη, δεν είναι τόσο ακριβότερα από εκεί.Είναι σίγουρα ακριβότερα από την Ελλάδα πάντως.Ειδικά τα λαχανικά και κυρίως τα φρούτα είναι τόσο ακριβά, που συχνά τα προσφέρουν ως δώρα.Τα ενοίκια στο κέντρο είναι πολύ ακριβά, αλλά τα κόστη συντήρησης όχι τόσο.\nΟι μεταφορές και το φαγητό ή ο καφές έξω, είναι επίσης αρκετά ακριβά.Αν και οι μισθοί είναι σχετικά ψηλοί, η φορολογία είναι επίσης πολύ μεγάλη, κάτι που δυσκολεύει την κατάσταση.- Ποιο είναι το αγαπημένο σας μέρος στην Ιαπωνία; ΕΦΗ: Η Νάρα! Είναι μια πόλη μέσα στα βουνά με μεγάλη ιστορία και πανέμορφα αρχιτεκτονικά μνημεία.Αγαπώ τόσο την πόλη, όσο και την επαρχία της.Μου αρέσει η συνδιαλλαγή της φύσης με την παραδοσιακή αρχιτεκτονική και το γεγονός πως δεν έχει την πολυκοσμία του Τόκιο, την κάνει πιο ελκυστική για εμένα.\nΕΛΕΝΑ: Μου αρέσουν πολλά μέρη ανάλογα με την εποχή του χρόνου.Ξεχωρίζω τη λίμνη Ακκάν στο Χοκκάιντο και τα νησιά Κεράμα στην Οκινάβα, στο βορρά και το νότο της Ιαπωνίας αντίστοιχα.Κοντά στο Τόκυο, το αγαπημένο μου μέρος είναι η περιοχή γύρω από το ηφαίστειο του Χακόνε.\n– Πώς σας φαίνεται η ιαπωνική κουζίνα; Ποιο το αγαπημένο σας ιαπωνικό φαγητό; ΕΦΗ: Η ιαπωνική κουζίνα είναι ανεξάντλητη και ακόμα και αν δε σου αρέσουν κάποια φαγητά σίγουρα υπάρχουν πολλά περισσότερα που θα σου αρέσουν.Το ωραίο στοιχείο της, είναι πως περιλαμβάνει πολλά υλικά ταυτόχρονα, αφού συνήθως ένα γεύμα αποτελείται από ένα μπολ με σούπα, κάποια πρωτεΐνη, μικρά πιατάκια με διαφορετικά λαχανικά, κάποιο τουρσί και φυσικά ένα μπολ με ρύζι.Το αγαπημένο μου φαγητό είναι το κατσουο τατακι.Παλαμίδα ψημένη οριακά εξωτερικά και ψιλοκομμένη, που σερβίρεται συνήθως με κρεμμύδι και πόνζου, μια σως με βάση τον χυμό εσπεριδοειδών και το ξύδι.\nΕΛΕΝΑ: Μου αρέσει η ιαπωνική κουζίνα γενικά, αν και δεν μου αρέσουν κάποια υλικά της ειδικά, όπως π.χ.τα φασόλια νάττο.Μου αρέσει πολύ το ρύζι ochazuke, στο οποίο ρίχνεις σούπα με ένα τσαγιερό μέσα σε ένα μπωλ με ρύζι και κάποιο φιλέτο ψαριού.\nΑκόμα μου αρέσουν πολύ οι πίκλες και η σούπα tonjiru.- Τι σας λείπει περισσότερο από την Ελλάδα; ΕΦΗ: Οι γονείς μου και οι φίλοι μου.Μάλλον και η αίσθηση πως υπάρχει πολύς χρόνος.ΕΛΕΝΑ: Αυτό που μου λείπει περισσότερο είναι η οικογένεια μου και οι φίλοι μου.Δευτερευόντως μου λείπει ο ηλιόλουστος καιρός, γιατί στην Ιαπωνία βρέχει συνέχεια, ή έστω έχει γκρίζα συννεφιά, και οι μεγάλες βεράντες με τραπέζια έξω.\n– Σκέφτεστε να μείνετε και να εργαστείτε στην Ιαπωνία και μετά το τέλος των σπουδών σας; ΕΦΗ: Η εργασία στην Ιαπωνία δε με ελκύει ιδιαίτερα λόγω των αφανών υποχρεώσεων που προκύπτουν από την εργασιακή κουλτούρα εδώ.Αν ωστόσο κατάφερνα να εργαστώ στο αντικείμενο μου και με αποδοχές που θα μπορούσαν να μου προσφέρουν έναν άνετο τρόπο ζωής ίσως να το σκεφτόμουν.Πάντως είναι δύσκολο να ανταπεξέλθει κανείς όσο κι αν του αρέσει η χωρά και η ζωή εδώ, αν δεν αγαπάει πολύ τη δουλειά του.ΕΛΕΝΑ: Το σκεφτόμουν κάποια στιγμή, αλλά νομίζω ότι το εργασιακό περιβάλλον και οι μισθοί δε συγκρίνονται με την Ευρώπη.\nΕπιπλέον, η απομόνωση λόγω πανδημίας και τα διπλά στάνταρ απέναντι σε Ιάπωνες και ξένους κατοίκους με έκαναν το απορρίψω σαν ενδεχόμενο.Όσο να το κάνεις, η απόσταση είναι μεγάλη, η ενσωμάτωση θα είναι πάντα δύσκολη λόγω των μεγάλων πολιτισμικών διαφορών, οι διαδικασίες για βίζα μόνιμου κατοίκου είναι χρονοβόρες και ο ιός με την απαγόρευση ταξιδιών επιδείνωσε όλα τα παραπάνω.Θέλω να βρίσκομαι πιο κοντά στους δικούς μου ανθρώπους.- Τι θα θέλατε να πείτε σε όσους σκέφτονται να έρθουν στην Ιαπωνία είτε για να εργαστούν, είτε για να σπουδάσουν; Τι συμβουλές θα τους δίνατε; ΕΦΗ: Αν θέλουν να έρθουν για εργασία, θα τους συμβούλευα να μάθουν καλά τη γλώσσα και να έρθουν αφού έχουν κάνει κάποιες σπουδές.Η Ιαπωνία χρειάζεται εξειδικευμένο προσωπικό.\nΤο πτυχίο είναι σημαντικό για να βρεις μια θέση εργασίας.Ωστόσο, στη συνέχεια περισσότερο σημαντικό είναι να αποδεικνύεις με τη δουλειά σου όσα γνωρίζεις.Οι Ιάπωνες δεν βλέπουν τόσο τους τίτλους σου, όσο το κατά πόσο είσαι σε θέση να ανταπεξέλθεις στις ανάγκες της δουλειάς.\nΣε όσους ενδιαφέρονται για σπουδές, θα τους συμβούλευα και πάλι να μάθουν καλά τη γλώσσα αφού τα αγγλόφωνα πανεπιστήμια στη χώρα είναι ελάχιστα, αλλά θα τους χρειαστεί και στην καθημερινότητά τους ούτως ή άλλως.Όσο καλύτερα Ιαπωνικά γνωρίζεις, τόσο πιο εύκολη γίνεται η ζωή σου.Επίσης, καλό θα ήταν να είναι διατεθειμένοι να επενδύσουν πολύ χρόνο στις σπουδές τους και να είναι σε θέση να συνεργαστούν με άλλους φοιτητές.Η ομαδικότητα είναι ένα στοιχείο που εκτιμά ιδιαίτερα η Ιαπωνική κοινωνία.\nΕΛΕΝΑ: Αρχικά, μια θητεία στην Ιαπωνία, έστω για λίγους μήνες, θα κάνει καλό στον οποιονδήποτε.Θα μάθει να βλέπει την πραγματικότητα από την μεριά της Ασίας και να στέκεται κριτικά απέναντι στα κατεστημένα της ευρωπαϊκής θεώρησης του κόσμου.Είναι ένας εξαιρετικός τρόπος να κρατήσεις τα καλά του κάθε πολιτισμού.Για όσους σκέφτονται να έρθουν για δουλειά, το πιο σημαντικό είναι να μην υπερεκτιμήσουν την πρωτοκαθεδρία των αγγλικών και να ξεκινήσουν να μαθαίνουν ιαπωνικά όσο το δυνατόν συντομότερα, επειδή χρειάζεται χρόνο και αφοσίωση.Ειδικότερα όσον αφορά θεωρητικά αντικείμενα, θα είναι δύσκολο να έχει κανείς ευκαιρίες ανέλιξης χωρίς το εφόδιο της γλώσσας.Όταν τελικά έρθουν στην Ιαπωνία, θα πρέπει να είναι προετοιμασμένοι για μία δύσκολη προσαρμογή, με μπόλικη απογοήτευση, πολύ πιο δύσκολη απ’ ότι η μετακόμιση σε κάποια χώρα της δύσης.Μετά το βάρβαρο σοκ των δύο πρώτων μηνών, ξαφνικά η Ιαπωνία θα φαντάζει σαν ένας μαγικός καινούριος κόσμος, έτοιμος να τον ανακαλύψεις.\n– Ανεβάζετε συχνά στιγμιότυπα από τη ζωή σας στην Ιαπωνία στο Instagram, δίνοντας ταυτόχρονα και ενδιαφέρουσες πληροφορίες για τη χώρα και την κουλτούρα της.\nΠώς βλέπετε την ανταπόκριση του κόσμου; Τι σας ρωτούν συνήθως; ΕΦΗ: Η αλήθεια είναι πως ξεκίνησα να ασχολούμαι με το Instagram λίγο μετά την αρχή της πανδημίας, όταν άρχισα να προσέχω περισσότερο το περιβάλλον που ζω.Καινούριος τρόπος διασκέδασης, αλλά και ανάγκη για επικοινωνία αφού ξαφνικά οι αποστάσεις, που ήταν ήδη μεγάλες, γιγαντώθηκαν.Σκοπό είχα να μοιράζομαι μέρος της ζωής μου με την οικογένεια και τους φίλους μου στην Ελλάδα και να τους δείξω την κουλτούρα στην οποία ζω.Ξαφνικά όμως οι αναρτήσεις μου απέκτησαν μεγάλη ανταπόκριση, από κόσμο που αγαπάει την Ιαπωνία, τα ταξίδια ή την γνώση διαφορετικών πολιτισμών γενικότερα.Δεν το περίμενα για να είμαι ειλικρινής, ούτε είχα ιδιαίτερες προσδοκίες, αλλά χαίρομαι που κάποιοι τις βρίσκουν ενδιαφέρουσες και που παίρνω πολύ θετικά μηνύματα για αυτά που γράφω.Νομίζω πως ο κόσμος έχει μεγάλη ανάγκη να μάθει και να καταλάβει τι συμβαίνει στο εξωτερικό και ειδικά εκτός της Ευρώπης που λίγο πολύ τη γνωρίζουμε.\nΑυτή η ανάγκη αυξήθηκε περισσότερο τώρα με την πανδημία που μειώθηκαν οι δυνατότητες για ταξίδια.Όσον αφορά τις ερωτήσεις που δέχομαι, είναι συνηθώς για πράγματα που έχουν ακούσει για την Ιαπωνία και με ρωτάνε αν ισχύουν ή σχετικά με διάφορες καταστάσεις της Ελλάδας πώς είναι εδώ αντίστοιχα.Επίσης για το πώς βρέθηκα εδώ και για την καθημερινότητα.ΕΛΕΝΑ: Ξεκίνησα πρόσφατα το λογαριασμό στο Instagram, οπότε δεν έχω ακόμα πολλές αλληλεπιδράσεις.Αντίθετα το blog μου https://belleelene.wordpress.com/ το έχω από τότε που πρωτοήρθα στην Ιαπωνία.Οι περισσότεροι συνήθως λατρεύουν οτιδήποτε καρτουνίστικο/ περίεργο, ενώ αντιδρούν ξαφνιασμένα ή και με δυσπιστία όταν περιγράφω τα κακώς κείμενα της χώρας.\nΔεν υπάρχουν αρκετά ελληνόφωνα μέσα ενημέρωσης για την Ιαπωνία από πρώτο χέρι, συνήθως πρόκειται για μεταφράσεις από ξένες πηγές, οπότε έχει απήχηση σαν εγχείρημα, αλλά και χρησιμότητα για να καταρρίψει παρωχημένα στερεότυπα.- Τέλος, θα θέλατε να συμπληρώσετε κάτι; ΕΦΗ: Ευχαριστώ που μου δώσατε την ευκαιρία να μιλήσω για τις εμπειρίες μου και για την Ιαπωνία γενικότερα.Είναι μια χώρα με τόσες διαφορετικές όψεις που μπορώ να περιγράψω μόνο με βάση τις δικές μου εμπειρίες, αλλά ελπίζω πως σας έδωσα μια ιδέα για τη ζωή εδώ.Είναι μια πανέμορφη χώρα με ιδιαίτερο ενδιαφέρον για τους επισκέπτες, πόσο μάλλον για όσους σκέφτονται να ζήσουν εδώ.ΕΛΕΝΑ: Γενικά, θα ήθελα να τονίσω ότι η Ιαπωνία δεν είναι το ίδιο με την Κίνα, γιατί όσο μπερδεύουν την Αθήνα με τη Ρώμη οι Ιάπωνες, άλλο τόσο μπερδεύουν το Τόκυο με το Πεκίνο οι Έλληνες.Η Ιαπωνία είναι πολύ περισσότερα από αυτά που φαίνονται στις ροζ φωτογραφίες με τις ανθισμένες κερασιές, είναι μια χώρα ξεχωριστή, αλλά και οικεία με τον δικό της τρόπο.Οργανωθείτε καλά και τολμήστε το ταξίδι στην Ιαπωνία, σίγουρα θα είναι μια ευκαιρία να ανακαλύψετε τον εαυτό σας, ανακαλύπτοντας τη χώρα.Για το τέλος, η συμβουλή μου για να γνωρίσετε την πραγματική, παραδοσιακή Ιαπωνία, είναι να πάτε στην εξοχή.\n*Οι φωτογραφίες παραχωρήθηκαν στο iefimerida από τις ίδιες τις κυρίες E.Αλουπογιάννη και Ε.Μικροπούλου.Μπορείτε να τις ακολουθήσετε στο instagram, στους λογαριασμούς foxinjp (Έλενα) και ephie.in.tokyo (Έφη) και να μάθετε πολλά ενδιαφέροντα και πρωτότυπα πράγματα για την Ιαπωνία.[στο Google News] και μάθετε πρώτοι όλες τις ειδήσεις.\nChina denies it tested nuclear-capable hypersonic missile – Published China has denied reports that it tested a nuclear-capable hypersonic missile earlier this year, insisting instead that it was a routine spacecraft check.The initial report in the Financial Times newspaper prompted concern in Washington, where US intelligence was reportedly caught by […]


Πράσινα ταμπλό στη Wall Street μετά την ανάκαμψη της μετοχής της Boeing | Sofokleousin\nΜε κέρδη έκλεισαν οι δείκτες στη σημερινή συνεδρίαση της Wall Street, στον απόηχο ορισμένων στοιχείων για την οικονομία των ΗΠΑ. H μετοχή της Boeing δέχθηκε αρχικά ισχυρές πιέσεις, μετά και την απαγόρευση πτήσεων του αεροσκάφους 737 Max και στις ΗΠΑ, τελικώς έκλεισε με θετικό πρόσημο στο +0,46% και τα 377,14 δολάρια, διακόπτοντας το καθοδικό σερί 7 ημερών. Οι επενδυτές της Boeing έχασαν σωρευτικά 26,6 δισ. δολάρια τις πρώτες δύο ημέρες της εβδομάδας.\nΟ Dow Jones ενισχύθηκε κατά 0,58% στις 25.702μονάδες, ο S&P 500 σημείωσε άνοδο 0,7% στις 2.811 μονάδες, ενώ ο Nasdaq κινήθηκε κατά 0,69% υψηλότερα στις 7.643 μονάδες.\nΣτον βιομηχανικό δείκτη, τη μεγαλύτερη άνοδο σημείωσαν οι μετοχές των UnitedHealth (+2,5%) και Walgreens Boots (+1,5%) ενώ τη μεγαλύτερη πτώση κατέγραψαν οι τίτλοι των Home Depot (-0,8%) και Walt Disney (-0,6%).\nΏθηση στους S&P 500 και Nasdaq προσέφερε εκ νέου η τεχνολογία, που στις δύο ημέρες κατέγραψε κέρδη 2,7%, αποτελώντας τον κλάδο με τις καλύτερες επιδόσεις από την αρχή του έτους. Οι μετοχές των Facebook (+0,84%), Amazon (+1,06%), Alphabet (+0,15%) και Apple (+0,44%) όλες κινήθηκαν υψηλότερα σήμερα.\nΣτα μάκρο της ημέρας, τα στοιχεία που ανακοίνωσε σήμερα το αμερικανικό υπουργείο Εργασίας έδειξαν ότι οι τιμές παραγωγού σημείωσαν μικρή άνοδο το Φεβρουάριο, ένδειξη ότι οι υποκείμενες πληθωριστικές πιέσεις παραμένουν αδύναμες.\nΕιδικότερα, ο δείκτης τιμών παραγωγού αυξήθηκε κατά 0,1% το Φεβρουάριο από τον προηγούμενο μήνα. Σημειώνεται ότι οι μέσες εκτιμήσεις των αναλυτών σε δημοσκόπηση της Wall Street Journal έκαναν λόγο για άνοδο 0,2% σε μηνιαία βάση.\nΧωρίς να περιλαμβάνονται οι τιμές της ενέργειας και των τροφίμων που συχνά σημειώνουν μεγάλες μεταβολές, οι τιμές αυξήθηκαν επίσης 0,1% το Φεβρουάριο από τον Ιανουάριο.\nΠαράλληλα, η ζήτηση για διαρκή αγαθά αυξήθηκε τον Ιανουάριο, για τρίτο συνεχόμενο μήνα, όπως ανακοίνωσε το υπουργείο Εμπορίου.\nΕιδικότερα, οι συνολικές παραγγελίες για διαρκή αγαθά αυξήθηκε κατά 0,4% τον Ιανουάριο σε σχέση με τον προηγούμενο μήνα, διαψεύδοντας τις εκτιμήσεις των αναλυτών για πτώση 0,6%.\nΤέλος, οι κατασκευαστικές δαπάνες σημείωσαν άνοδο 1,3% τον Ιανουάριο από τον προηγούμενο μήνα, στο εποχιακά προσαρμοσμένο μέγεθος των 1,28 τρισ. δολ. Οι μέσες εκτιμήσεις των αναλυτών σε δημοσκόπηση της Wall Street Journal έκαναν λόγο για άνοδο 0,5% τον Ιανουάριο.\nΣτην αγορά εμπορευμάτων, η τιμή του πετρελαίου σημείωσε άνοδο 2,4% στα 58,26 δολ. ανά βαρέλι και η τιμή του χρυσού ενισχύθηκε 0,9% στα 1.309 δολ./oz.\nΣτην αγορά συναλλάγματος, το δολάριο κινήθηκε χαμηλότερα 0,4% έναντι του ευρώ στο 1,1337 δολ. από 1,1289 την προηγούμενη μέρα.\nΣτην αγορά ομολόγων, η απόδοση του αμερικανικού 10ετούς σημείωσε άνοδο μίας μονάδας βάσης στο 2,61%.


Ο Βροντόσαυρος των SUV από την Infiniti (pics & vid) | Παρουσιάσεις: Αυτοκίνητο | gazzetta.gr\nΤρίτη, 14 Νοεμβρίου 2017 - 21:29\nΟ Βροντόσαυρος των SUV από την Infiniti (pics & vid)\nΜε μήκος 5,3 μέτρα, το οκταθέσιο QX80 που μόλις παρουσίασε η Infiniti, είναι ένα τεράστιο αυτοκίνητο τόσο σε όγκο, όσο και σε πολυτέλεια.\nΗ θυγατρική μάρκα της Nissan που έχει αναλάβει την παραγωγή των κορυφαίων από άποψη πολυτέλειας μοντέλων με την ονομασία Infiniti, παρουσίασε στη διεθνή έκθεση αυτοκινήτου του Dubai τη νέα κορωνίδα της γκάμας των SUV, το QX80.\nΤο νέο αυτό πόνημα της Infiniti πλειοδοτεί σε κάθε επίπεδο. Οι διαστάσεις του είναι κολοσσιαίες, καθώς το μήκος ξεπερνά κατά τι τα 5,3 μέτρα, το πλάτος τα 2 μέτρα, ενώ το ύψος φτάνει στα 1.92 μέτρα.\nΤο τεράστιο αμάξωμα, το οποίο μάλιστα έχει εντελώς τετραγωνισμένη σχεδίαση, εξασφαλίζει τεράστιους χώρους που ανάλογα με την έκδοση, δικίνητη ή τετρακίνητη, μπορούν να φιλοξενήσουν 8 ή 7 επιβάτες αντίστοιχα.\nΑχανής είναι και ο χώρος αποσκευών, ο οποίο στην πενταθέσια διάταξη έχει όγκο 1.405!!! λίτρα, ενώ με την τρίτη σειρά καθισμάτων στη θέση της, ο όγκος παραμένει και πάλι επαρκέστατος, στα 470 λίτρα.\nΤο θηρίο της Infiniti ζυγίζει, ανάλογα με την έκδοση, από 2.574 έως και 2.640 κιλά, ενώ υπό πλήρες φορτίο ξεπερνά τα 3.300 κιλά. Με αυτά τα βάρη προς διαχείριση, κανείς δεν θα περίμενε κάτι λιγότερο από έναν V8κινητήρα βενζίνης κάτω από το καπό, με χωρητικότητα κυλίνδρων 5.5 λίτρων. Το εργοστάσιο αυτό, χωρίς turbo, αποδίδει 400 ίππους ισχύος και 560 Nm ροπή, εξασφαλίζοντας εξαιρετικές επιδόσεις, χάρη και στο αυτόματο κιβώτιο των 7 σχέσεων. Η επιτάχυνση από 0-100 χλμ./ώρα ολοκληρώνεται σε 7,5 δλ., ενώ η τελική ταχύτητα για λόγους ασφαλείας περιορίζεται στα 210 χλμ./ώρα.\nΗ πολυτέλεια στο εσωτερικό του τεράστιου SUV είναι διάχυτη, με οθόνες και όλες τις πιθανές δυνατότητες συνδεσιμότητας για τους πίσω επιβάτες, δέρμα κορυφαίας ποιότητας σε καθίσματα και πόρτες και φυσικά πληρέστατο εξοπλισμό άνεσης και ασφάλειας, με όλα τα πιθανά συστήματα υποβοήθησης της οδήγησης.\nΜε ένα μόνο διαθέσιμο κινητήρα, σε δύο εκδόσεις εξοπλισμού και με δυνατότητα μετάδοσης της κίνησης μόνο στους πίσω ή σε όλους τους τροχούς, το Infiniti QX80 είναι ένα εξπρές μεγάλων αποστάσεων παντός εδάφους. Η απόσταση του αμαξώματος από το έδαφος είναι 23 εκατοστά, γεγονός που εξασφαλίζει πρόσβαση ακόμα και εκτός χαραγμένων δρόμων.\nΜια ακόμα έκπληξη όμως επιφυλάσσει η Infiniti για όσους επιλέξουν το κορυφαίο της SUV και αυτή δεν είναι άλλη από την τιμή. Με κόστος 67.000 δολάρια στις ΗΠΑ (57.000€ δηλαδή με την τρέχουσα ισοτιμία) για την τετρακίνητη έκδοση με τον πλήρη εξοπλισμό, αποτελεί πραγματική ευκαιρία.\nΌχημα της NASA κυκλοφορεί στους δρόμους της Νέας Υόρκης! (vid)


Γνήσια χονδρική πώληση Simen Γυναικεία Παντόφλες Χρυσό αξιόπιστες επιδόσεις 0271\nΑΡΧΙΚΗ > Δημοπρασία γυναικεία παπούτσια > Παντόφλες > Γνήσια χονδρική πώληση Simen Γυναικεία Παντόφλες Χρυσό αξιόπιστες επιδόσεις 0271\nΤα σανδάλια της μάρκας Simen. Η γερά κατασκευασμένη γάμπα του παπουτσιού φυσικό δέρμα - γυαλισμένο, nubuck. Το τακούνι έχει ύψος: 9,5 cm. Την άνεση στο περπάτημα αυξάνουν οι πάτοι δέρμα. Το υλικό της σόλας είναι υλικό υψηλής ποιότητας. Για τον χαρακτήρα των παπουτσιών αποφασίζει η διακόσμηση φυσικό δέρμα. Γυναικεία και φιλικά για το πόδι, θα είναι η βάση για όλη την εμφάνιση.\nΝέος τύπος Jenny Fairy Γυναικεία Παντόφλες Ροζ Εκπτώσεις όγκου LS4486-01A


Η ΕΥΡΩΠΗ ΑΦΟΠΛΙΖΕΤΑΙ ΣΥΝΕΧΩΣ ΕΝΩ Η ΠΑΓΚΟΣΜΙΑ ΑΣΤΑΘΕΙΑ ΜΕΓΑΛΩΝΕΙ | Ambassadors at Large\nΗ δρομολόγηση μιας κοινής ευρωπαϊκής αμυντικής πολιτικής αποτελούσε και αποτελεί τον διακαή πόθο της Γερμανίας και της Γαλλίας. Η κοινή ευρωπαϊκή αμυντική πολιτική αποτελεί όραμα που είχε δρομολογηθει απο το 1990 και συνεχίζει μέχρι και σήμερον να αποτελεί στρατηγικό στόχο για την ΕΕ .\nΤο γαλλογερμανικό σχέδιο αποσκοπεί να ενισχύσει τις δυνατότητες της ΕΕ για την ανάληψη δράσης χωρίς να χρειάζεται η βοήθεια των ΗΠΑ για την αντιμετώπιση κρίσεων και προκλήσεων στα σύνορα της.\nΗ Βρετανία επί χρόνια είναι αντίθετη στην ιδέα του ευρωστρατού. Η Γαλλία με τη Βρετανία αποτελούν τις μεγαλύτερες δυνάμεις στην Ευρώπη. Η Γαλλία την παρούσα χρονική περίοδο λόγω και της επικείμενης εξόδου της Βρετανίας από την ΕΕ (Brexit) θεωρεί ότι μπορεί να ασκήσει ηγετικό ρόλο.\nΔεν πρέπει να παραβλέπουμε βέβαια ότι η Βρετανία θα υπερασπιστεί τα συμφέροντα της στο πεδίο της άμυνας όσο παραμένει εντός ΕΕ, καθώς θεωρεί ότι η πιθανή υλοποίηση της Ευρωπαικής αμυντικής πολιτικής ενδέχεται να αφαιρέσει πόρους από το NATO.\nΤα εμπόδια για ένα σημαντικό βήμα προς την κατεύθυνση Ευρωπαικής αμυντικής πολιτικής παραμένουν πολλά και η βρετανική αντίθεση σε μια πλήρη ευρωπαϊκή άμυνα που θα αρθεί από το Brexit, δεν πρέπει να κρύβει τις αντιθέσεις και τις αντιφάσεις που επικρατούν μεταξύ των άλλων κρατών μελών.\nΗ πλήρης εικόνα για την συνεισφορά των κρατών- μελών σε οικονομικούς πόρους, μας δίνει την δυνατότητα να αντιληφθούμε ότι η στρατιωτική ικανότητα (στρατιωτικές δυνατότητες) στην Ευρωπαϊκή κοινότητα είναι ανησυχητική.\nΟι Ευρωπαίοι συνεισφέρουν μόνο το 1,2% του ΑΕΠ τους στην άμυνα. Οι προϋπολογισμοί άρχισαν να αυξάνονται πάλι πριν από δύο χρόνια, αλλά υστερούν έναντι των ΗΠΑ (3,3%) και Ρωσία (3,7%).\nΗ Κίνα ξοδεύει μόνο το 1,3% του ΑΕΠ της για το σκοπό αυτό, αλλά έχει ήδη τετραπλασιάσει τον αμυντικό προϋπολογισμό της τα τελευταία 10 χρόνια.\nΕάν οι ευρωπαϊκές χώρες αποφασίσουν να συνεισφέρουν στο ύψος του 2% του ΑΕΠ στην άμυνα, όπως πρότεινε το ΝΑΤΟ, θα πρέπει να καταβάλουν (επιπλέον) 98 δις. ευρώ ετησίως, (εκ των οποιων 28 δις ευρώ αφορούν την Γερμανία και 2,3 δις. Ευρώ την Γαλλία).\nΤο Ηνωμένο Βασίλειο, η Γαλλία, η Γερμανία, η Ιταλία και η Ισπανία , αντιπροσωπεύουν το 75% όλων των ευρωπαϊκών αμυντικών δαπανών. Η Ύπατη Εκπρόσωπος για την Εξωτερική Πολιτική και Πολιτική Ασφάλειας, Federica Mogherini, δήλωσε “η απόδοση τους ισοδυναμεί με το 15% των αμερικανικών δαπανών”.\nΕπιπλέον, οι δαπάνες για την έρευνα και την ανάπτυξη φθάνουν μόνο τα 9 δις ευρώ (2014) σε αντίθεση με τις Ηνωμένες Πολιτείες που δαπανούν 76 δισ. Ευρώ. Οπότε αντιλαμβάνεται κανείς ότι ο ευρωπαϊκός αφοπλισμός είναι κυρίως οικονομικός.\nΟι ΕΔ των Ευρωπαικών χωρών έχουν μειώσει το προσωπικό τους κατά 451.000 άνδρες τα τελευταία 10 χρόνια (μείωση κατά 23%).\nΣυγκεκριμένα η Γερμανία έχει προβεί σε περικοπή 107.700 θέσεων, (μείωση -37%), το Ηνωμένο Βασίλειο σε περικοπή 64.540 θέσεων, ( μείωση -30%), η Γαλλια σε περικοπή 51.945 θέσεων, (μείωση -20%) και η Πολωνία σε μείωση 42,200 θέσεων,( μείωση -30%).\nΑυτή η μείωση του προσωπικού είναι ο λόγος για τον οποίο ο Γενικός Γραμματέας των Γαλλικών ΕΔ, Général Pierre de Villiers, εξηγεί ότι το γαλλικό μοντέλο του στρατού «διαβρώνεται από το επίπεδο δέσμευσης» των δυνάμεών του τόσο στην εθνική επικράτεια (Operation Sentinelle) όσο και στις υπερπόντιες επιχειρήσεις.\nΗ κατάσταση στο προσωπικό όπως αναλύθηκε σε αδρές γραμμες είναι άκρως ανησυχητική όμως το ίδιο προβληματική είναι και στο στρατιωτικό υλικό, μπορεί δε να χαρακτηριστεί ότι ευρίσκεται σε κατάσταση ‘’επιχειρησιακού συναγερμού’’ με γνώμονα την επιχειρησιακή τους διαθεσιμότητα.\nΜια γενική επισκόπηση δείχνει την έκταση της πτώσης μέσα σε μια δεκαετία στο επίπεδο εξοπλισμού των ευρωπαϊκών δυνάμεων, στα επιθετικά ελικόπτερα (-52%), στα μαχητικά αεροπλάνα (-30%), στις φρεγάτες, (-15% ) στα υποβρύχια κλασικής προπέλας (-22%).\nΌσον αφορά τα UAVs, η Ευρώπη, δεν θα αποκτήσει το δικό της ευρωπαϊκό υλικό μέχρι το 2025. Οι οικονομικοί περιορισμοί στις ευρωπαϊκές χώρες έχουν δημιουργήσει τεράστια προβλήματα με αποτέλεσμα να μην επενδύονται κεφάλαια για στρατιωτικούς εξοπλισμούς.\nΟ εξοπλισμός επίσης ειναι πεπαλαιωμένος και η διαθεσιμότητα των μέσων δεν είναι η καλύτερη δυνατή. Επιλεκτικά παραδείγματα της υφιστάμενης κατάστασης είναι τα παρακάτω:\nα. Μόνο το 17% του γαλλικού στόλου ελικόπτερων της Tiger που συμμετέχουν στην επιχείρηση Barkhane είναι διαθέσιμα. Το 20% του εξοπλισμού των χερσαίων δυνάμεων που χρησιμοποιείται στην επιχείρηση Barkhane (Η επιχείρηση Barkhane είναι επιχείρηση κατά των τζιχαντιστών στην περιοχή Σαχέλ της Αφρικής) δεν θα μπορεί να χρησιμοποιηθεί εκ νέου.\nβ. Το βρετανικό υπουργείο άμυνας (έτος 2015), ανακοίνωσε την βελτίωση και εκσυγχρονισμό των οχημάτων μάχης Bulldog που τέθηκαν για πρώτη φορά σε λειτουργία το 1960.\nγ. Γερμανικά ελικόπτερα (διαφόρων τύπων ) είναι σε επιχειρησιακή διαθεσιμότητα σε ποσοστό απο 23-44%. Τα δε Eurofighters μετά βίας η διαθεσιμότητα τους ξεπερνά το 50%.\nΟι ανακοινώσεις ή δηλώσεις των αξιωματούχων περί ενδιαφέροντος για την ενιαία ευρωπαική αμυντική πολιτική δεν μπορούν να αποκρύψουν τα υφιστάμενα προβλήματα που αντιμετωπίζουν η πλειονότητα των ΕΔ των Ευρωπαϊκών χωρών.\nΗ Ευρώπη χρειάζεται το έμπρακτο ενδιαφέρον και την αποφασιστικότητα των ηγετών της, στην λήψη γενναίων ,ειλικρινών αποφάσεων, δίνοντας το μήνυμα ότι πρέπει επιτέλους να υλοποηθεί ένα όνειρο δεκαετιών , που δυστυχώς έχει μείνει στα ευχολόγια και σε μη υλοποιήσιμες προτάσεις.\nΗ προοπτική υλοποίησης της πλήρους Ευρωπαικής αμυντικής πολιτικής πιθανόν να προσκρούει στο ότι η πλειονότητα των χωρών είναι μέλη του ΝΑΤΟ , με αποτέλεσμα να καλύπτονται πίσω απο την ασπίδα και την ασφάλεια που τους παρέχει ο οργανισμός της Βορειοατλαντικής συμμαχίας.\nα. Η Ευρώπη θα πρέπει να αναθεωρήσει τις προτεραιότητες της , όσον αφορά την προοπτική κοινής αμυντικής πολιτικής , είναι ένα πεδίο που δυστυχώς έχει παραμεληθεί στον βωμό άλλων συμφερόντων.\nβ. Κρίνεται ως αναγκαία προυπόθεση , ο επαναπροσδιορισμός των αναγκών για την δημιουργία ικανών και αποτελεσματικών Ευρωπαικών δυνάμεων που να είναι η ασπίδα προάσπισης των Ευρωπαϊκών συμφερόντων.\nγ. Η Ευρωπαική αμυντική πολιτική οφείλει να στηρίζεται σε κοινή γραμμή . Η υποστήριξη απο τα κράτη μέλη να είναι ισχυρή και καθολική.\nδ. Η συνεργασία των ηγετών της ΕΕ στον τομέα της άμυνας και της ασφάλειας θα πρέπει να συνδυαστεί με έναν ανανεωμένο στρατηγικό πλάνο μεταξύ της ΕΕ και του ΝΑΤΟ που θα συμπεριλαμβάνει τη σχέση μεταξύ της συλλογικής ασφάλειας και αποστολών και επιχειρήσεων τόσον εντός της Ευρώπης ,όσον και εκτός αυτής, συμβάλλοντας στην ευρωπαϊκή ασφάλεια.\nε. Οι νέες απειλές (τρομοκρατία, κυβερνοασφάλεια, παράνομη μετανάστευση) που πλήττουν την Ευρώπη, απαιτεί να δοθεί νέα ώθηση στους τομείς της άμυνας και την συνεργασία για την ασφάλεια.\nστ. Από το τέλος του ψυχρού πολέμου, τα ευρωπαϊκά κράτη έχουν μειώσει τις στρατιωτικές δυνάμεις τους και έχουν σε μεγάλο βαθμό προβεί σε αφοπλισμό. Ως εκ τούτου, η κύρια πρόκληση είναι να αυξήσον τους αμυντικούς προϋπολογισμούς, να χρηματοδοτήσουν σημαντικά προγράμματα εξοπλισμών και να αποκαταστήσουν την συλλογική στρατιωτική δύναμη που έχουν στη διάθεσή τους , ώστε τα κράτη –μέλη να καταστούν ικανά να υπερασπιστούν την Ευρώπη.\nΥπτγος ε.α Δεληγιάννης Κων/νος\nΠρώην Επιτελής ΝΑΤΟ στο CC-LAND\nΜαδρίτη και Αντιπρόσωπος στην\nCEPC( Civil Emergency Planning Committee )\nΚαι ερευνητικών προγραμμάτων (ΙDIRA-Ιinteroperability of Data and Procedu\nΟ ΛΑΒΡΟΦ ΚΑΤΑΓΓΕΛΕΙ ΕΠΙΣΗΜΑ ΣΥΜΦΩΝΙΕΣ ΗΠΑ-ISIS ΣΤΗΝ ΣΥΡΙΑ – ΠΛΗΡΗΣ ΕΠΙΒΕΒΑΙΩΣΗ ΤΩΝ ΠΗΓΩΝ ΜΑΣ\nΠΕΡΙ ΚΑΤΑΡ ΚΑΙ ΑΝΤΙΠΑΡΑΘΕΣΗΣ ΜΕ ΑΛΛΑ ΑΡΑΒΙΚΑ ΚΡΑΤΗ/ΜΕΡΟΣ Α./ΑΥΤΑ ΠΟΥ ΔΕΝ ΕΧΟΥΝΕ ΛΕΧΘΕΙ./ΜΕ ΣΤΟΙΧΕΙΑ.


Γεωργία Μπίκα ΒΙΟΓΡΑΦΙΚΟ, ΗΛΙΚΙΑ, ΣΧΕΣΗ, ΥΨΟΣ, ΝΕΑ, ΣΗΜΕΡΑ, ΚΑΤΑΓΩΓΗ, ΣΠΟΥΔΕΣ,...\nΣοκ! Γεωργία Μπίκα! Τι κάνει ΣΗΜΕΡΑ η κοπέλλα που ΚΑΤΗΓΓΕΙΛΕ ΒΙΑΣΜΟ στο ξενοδοχείο της Θεσσαλονίκης από πλούσιους γόνους. Σίγησαν άπαντες και ή ίδια προφανώς από την στιγμή που η διακιοσύνη.\n24χρονη Γεωργία Μπίκα! Ποιοι είναι Βασίλης Λεβέντης, Ευαγόρας Λεβέντης και Κωνσταντίνος Περογιαννάκης! ΒΙΟΓΡΑΦΙΚΟ! Μετά από αρκετές μέρες που μεσολάβησαν μέχρι το θέμα της καταγγελίας του βιασμού γίνει γνωστό, ο λογαριασμός του γοητετυικού Βασίλη Λεβέντη δεν επέτρεπε από κάποια στιγμή και μετά να έχεις πρόσβαση στις...\nΓεωργία Μπίκα! ”οι καταθέσεις υπαλλήλων”\nΓεωργία Μπίκα! ''οι καταθέσεις υπαλλήλων'' Όπως έγινε γνωστό, μετά την ολοκλήρωση της διαδικασίας της κύριας ανάκρισης, δεν προέκυψε ομαδικός βιασμός στην 24χρονη Γεωργία Μπίκα σε πολυτελές ξενοδοχείο τα ξημερώματα της.\nΒιασμός Θεσσαλονίκη! Τα ΠΑΝΩ - ΚΑΤΩ στην υπόθεση με την 24χρονη Γεωργία Μπίκα. Ο κ. Θανάσης Ζιώγας, δικηγόρος της 24χρονης Γεωργίας Μπίκα που κατήγγειλε ότι έπεσε θύμα ομαδικού βιασμού την.\nΝΕΟΣ Βιασμός της 24χρονης Γεωργίας Μπίκα\nΝΕΟΣ Βιασμός της 24χρονης Γεωργίας Μπίκα Σύμφωνα με πληροφορίες του newsit.gr στις τοξικολογικές εξετάσεις της 24χρονης φάνηκαν πάνω από 0,8 γραμμάρια ανά kilogram αλκοόλης. Οι τοξικολογικές είναι όλες αρνητικές και φαίνεται ότι είχε υψηλό ποσοστό οινοπνεύματος στον οργανισμό της. Βάσει των στοιχείων το χρονικό διάστημα...\nΓεωργία Μπίκα υπόθεση βιασμού! μετρ ”Δεν έχω να δηλώσω κάτι. Δεν φοβάμαι κάτι”\nΓεωργία Μπίκα υπόθεση βιασμού! μετρ ''Δεν έχω να δηλώσω κάτι. Δεν φοβάμαι κάτι'' Την ώρα που οι τοξικολογικές εξετάσεις της Γεωργίας Μπίκα για την υπόθεση βιασμού σε σουίτα πολυτελούς ξενοδοχείου.\nSurvivor και 24χρονη Γεωργία Μπίκα Αίσθηση έχει προκαλέσει η κίνηση του Ηλία Μπογδάνου να γράψει τραγούδι για τον βιασμό της 24χρονης στη Θεσσαλονίκη. ΕΙΚΟΝΕΣ ΝΤΟΚΟΥΜΕΝΤΟ από τον ΒΙΑΣΜΟ της 24χρονης.


Πρωταπριλιάτικο αστείο οι καταγγελίες εναντίον της Σ.Ε.Τ.Κ.Ε. - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΤΟΥΡΙΣΜΟΣ > Πρωταπριλιάτικο αστείο οι καταγγελίες εναντίον της Σ.Ε.Τ.Κ.Ε.\n“Μόνο ως πρωταπριλιάτικο αστείο θα μπορούσαμε να χαρακτηρίσουμε και να αντιμετωπίσουμε τις καταγγελίες συγκεκριμένων ομοσπονδιών εναντίον της διοίκησης της Συνομοσπονδίας Επιχειρηματιών Τουριστικών Καταλυμάτων Ελλάδας, κατά τη συνήθη τακτική της λασπολογίας, την οποία ακολουθούν”.\nΑυτό αναφέρει σε ανακοίνωσή της η Συνομοσπονδία Επιχειρηματιών Τουριστικών Καταλυμάτων Ελλάδος, με αφορμή καταγγελίες για όσα έγιναν στην ετήσια γενική συνέλευση της συνομοσπονδίας.\n“Ανυπόστατες και αβάσιμες καταγγελίες που βλάπτουν την ομόνοια και τη συσπείρωση του φορέα και κατ’ επέκταση του κλάδου των τουριστικών καταλυμάτων και για τις οποίες οι διοίκηση της Συνομοσπονδίας θα προβεί σε κάθε νόμιμη ενέργεια εναντίων όσων τη συκοφαντούν.\nΤα προβλήματα του κλάδου είναι πολλά και πρωταρχικός στόχος της διοίκησης της Συνομοσπονδίας ήταν και παραμένει η ενότητα του φορέα, αφού μόνο έτσι μπορούν να επιλυθούν. Κάνοντας στην άκρη πολιτικά, επιχειρηματικά και οικονομικά μικροσυμφέροντα και συντεχνίες, αλλά και εμπάθειες, να πορευθούμε ενωμένοι και με κοινό στόχο και όραμα. Στόχο στον οποίο έμεινε προσηλωμένη η διοίκηση της Σ.Ε.Τ.Κ.Ε., γι’ αυτό και είχε σαν αποτέλεσμα, την τελευταία τριετία, ο φορέας να επιτύχει μία σειρά από νομοθετικές μεταρρυθμίσεις και ριζικές αλλαγές, οι οποίες παρουσιάστηκαν κατά τη διάρκεια των εργασιών του Συνεδρίου της Σ.Ε.Τ.Κ.Ε., τόσο από τον πρόεδρο της Συνομοσπονδίας, κ. Παναγιώτη Τοκούζη, όσο κι από την υπουργό Τουρισμού, κα., Έλενα Κουντουρά, η οποία ήταν επίσημη ομιλήτρια”.\nTagged καταγγελίες πρωταπριλιάτικο Σ.Ε.Τ.Κ.Ε.


ΥΠΟΙΚ προς ΝΔ για το “Ελευθέριος Βενιζέλος”: Ανύπαρκτο το... σκάνδαλο!\nNewsIT Πολιτικη ΥΠΟΙΚ προς ΝΔ για το “Ελευθεριος Βενιζελος”: Ανυπαρκτο το… σκανδαλο!\nΥΠΟΙΚ προς ΝΔ για το “Ελευθέριος Βενιζέλος”: Ανύπαρκτο το… σκάνδαλο!\nΕπειδή δεν έχει αντιπολιτευτικό λόγο, προσπαθεί να ανακαλύψει “ενδείξεις ενός τεράστιου σκανδάλου” στο θέμα της παράτασης της σύμβασης παραχώρησης του “Ελευθέριος Βενιζέλος”, απαντά στη ΝΔ το Υπουργείο Οικονομικών\nΠροσθέτει δε, ότι η αναθεώρηση των στοιχείων οδήγησε σε αύξηση του τιμήματος για την 20ετή ανανέωση της σύμβασης του Διεθνούς Αεροδρομίου Αθηνών “Ελευθέριος Βενιζέλος”.\nΌπως επισημαίνεται από το ΥΠΟΙΚ, η αλήθεια, όμως, την οποία μάλλον επιλέγει να αγνοεί η ΝΔ είναι η εξής:\n*Το δικαίωμα παράτασης της σύμβασης του Αεροδρομίου μεταβιβάστηκε στο ΤΑΙΠΕΔ, με την υπ’ αριθ. 187 Απόφαση της Διυπουργικής Επιτροπής Αναδιαρθρώσεων και Αποκρατικοποιήσεων (ΦΕΚ Β’ 2061/19.09.2011), όταν δηλαδή υπουργός Οικονομικών ήταν ο πρώην συνέταιρος της ΝΔ, Ευάγγελος Βενιζέλος.\nΥΠΟΙΚ: ΝΔ – ΠΑΣΟΚ αγνοούν την κοινοτική νομοθεσία για το “Ελευθέριος Βενιζέλος”\nΜε άλλα λόγια, η παρούσα κυβέρνηση έπραξε το ακριβώς αντίθετο από ό,τι συνήθιζαν να κάνουν οι κυβερνήσεις ΝΔ – ΠΑΣΟΚ για πολλά χρόνια, να αγνοούν δηλαδή την ενωσιακή νομοθεσία, με αποτέλεσμα η χώρα να πληρώνει ακόμα υπέρογκα πρόστιμα στην Ευρωπαϊκή Επιτροπή για παραβιάσεις σε θέματα κρατικών ενισχύσεων.\n*H Γενική Διεύθυνση Ανταγωνισμού, πράγματι, θεώρησε ότι το τίμημα πρέπει να αυξηθεί από 484 σε 1,115 εκατ. ευρώ. Αυτό συνέβη επειδή το ΤΑΙΠΕΔ χρησιμοποίησε τα στοιχεία του 2015 για την αποτίμηση της παράτασης. Η Ευρωπαϊκή Επιτροπή αναγνωρίζοντας τη ραγδαία ανάπτυξη του τουρισμού στη χώρα και τις ιδιαίτερα θετικές προοπτικές για αύξηση του ΑΕΠ, ζήτησε την αναθεώρηση των στοιχείων. Η αναθεώρηση αυτή οδήγησε στην αύξηση του τιμήματος”, αναφέρεται στην απάντηση του υπουργείου Οικονομικών.\nΑΕΡΟΠΟΡΙΚΑ ΔΡΟΜΟΛΟΓΙΑΑΕΡΟΠΟΡΙΚΑ ΕΙΣΙΤΗΡΙΑΕΛΕΥΘΕΡΙΟΣ ΒΕΝΙΖΕΛΟΣ ΑΕΡΟΔΡΟΜΙΟΝΕΑ ΔΗΜΟΚΡΑΤΙΑΠΤΗΣΕΙΣ ΕΞΩΤΕΡΙΚΟΥΠΤΗΣΕΙΣ ΕΣΩΤΕΡΙΚΟΥΣΥΡΙΖΑΥΠΟΥΡΓΕΙΟ ΟΙΚΟΝΟΜΙΚΩΝ


Redfly Planet: Οκτώ καυτοί φόροι..\nΑς ασχοληθούμε λίγο με το δεύτερο, διότι το πρώτο είναι πλέον γνωστό τοις πάσι.\nΤι λέει το αστικό κράτος σε όλους τους ελεύθερους επαγγελματίες? Αν θες να συνεχίζεις να δουλεύεις και φέτο θα πλερώσεις 500 ευρώ. Έτσι επειδή στο λέω εγώ.\nΔεν χρειάζεται πλέον κάποια αιτιολόγηση -όπως ακριβώς και με το χαράτσι της ΔΕΗ- περιβαλλοντική πχ, αγαπημένη δικαιολογία σε μία σειρά από νόμους. Αυτά ανήκουν σε άλλες εποχές.\nΚεφαλικός φόρος ανά ελεύθερο επαγγελματία, ανεξαρτήτως εισοδήματος. Κάτι λέγαμε για οριζόντια μέτρα? Ή μήπως είναι κατακόρυφα, τα μπερδεύω.\nΤι δεν είχες εισόδημα πέρυσι? Απόλυτο μηδέν? Κλείσε τα βιβλία σου και κάνε περαίωση (έλεγχο)...αν τολμάς. Εκεί να δεις τι γλέντια έχουν να γίνουν. Το 500αρι θα είναι λίγο τελικά.\nΓια κάθε μουτζούρα στα βιβλία σου ή τεμάχιο κωλόχαρτου που δεν συνοδεύεται από το αντίστοιχο παραστατικό, θα έχει πρόστιμο.\nΤα 40 ευρώ για εκπρόθεσμη διακοπή δεν τα συζητώ καν. Ψιλολόγια.\nΣημειωτέον ότι το 500αρι θα έρθει μαζί με το εκκαθαριστικό σου. Αν πχ δικαιούσαι επιστροφή φόρου, διότι είχες εισόδημα κάτω από 5000 ευρώ (εκεί έχει πάει το αφορολόγητο), θα αφαιρεθεί από το 500 και θα πληρώσεις τη διαφορά . Win - win. 'Η αλλιώς κόψτε το λαιμό σας με γυαλί που μου θέλετε και επιστροφή φόρου. Δεν υπάρχει επιστροφή φόρου για ελεύθερους επαγγελματίες. Όχι τίποτε άλλο, με τόση αναδουλειά στην πιάτσα (μηχανικοί, ηλεκτρολόγοι, υδραυλικοί κτλ κτλ) σαν πολλοί θα έχετε μαζευτεί κάτω από τα 5000. Είμαστε τώρα για τέτοια?


Πάνω από 8 φορές αυξήθηκαν οι φόροι στα ακίνητα | o kokomaos\n1 December 2013 · by o kokomaos\t· in Δημοκρατία, Διαφθορά, Δικαιοσύνη, Εθνικά Θέματα, Εκλογές, Ελλάδα, Κυβέρνηση, Μνημόνια, Οικονομία, Οικονομικοί Δολοφόνοι, Πλειστηριασμοί, Τρόικα, Τράπεζες, Τρομοκρατία, Φτώχεια, Φασισμός, Χρέος.\t·\nΣύμφωνα με στοιχεία που παρουσίασε ο πρόεδρος της ΠΟΜΙΔΑ κ. Στράτος Παραδιάς, μιλώντας σε εκδήλωση της Ενώσεως Ιδιοκτητών Ακινήτων Πάτρας που πραγματοποιήθηκε στο πλαίσιο του πολυσυνεδρίου «FORUMΑΝΑΠΤΥΞΗΣ – 16ο MONEY SHOW ΠΑΤΡΑΣ», παρουσία εκπροσώπων αρχών και φορέων του Νομού Αχαΐας, οι φόροι στην ακίνητη περιουσία, από 526 εκατ. ευρώ το 2009 και 2010 εκατ. το 2010 προβλέπεται να διαμορφωθούν εφέτος σε 2,78 δις. ευρώ και θα αυξηθούν περαιτέρω το 2014, σε επίπεδα πάνω από 3,9 δις. ευρώ. Η εξέλιξη των προβλέψεων για εισπράξεις του προϋπολογισμού από φόρους στην περιουσία έχει ως εξής:\nTags: Athens, Banking Systems, Business and Economy, Conspiracy, Corruption, Cyprus, Fascism, Greek Elections, Hellas, Ελλάδα, Οικονομία, Taxes, Terrorism\n← ΒΙΝΤΕΟ: Βόμβα Καζάκη στον Τράγκα: Φέτος είναι η τελευταία χρονιά που κάνουμε προϋπολογισμό!\nΑπελευθέρωση απολύσεων στον ιδιωτικό τομέα μηχανεύεται η κυβέρνηση →


Eleni philippopoulou catalogue by Μαρία Δημητριάδη - Issuu\nτ: 210 72 44 552 f: 210 72 23 605\nΞενοκράτους 7 Αθήνα 106 75\nwww.medusaartgallery.com e-mail: medusa9@otenet.gr\nα π ’\nσ κ ο τ ά δ ι ...\n03.12.2015 / 16.01.2016\nΧωρίς τίτλο / Untitled, 2015 Tέμπερα σε χειροποίητο χαρτί / Gouache on handmade paper, 100 x 130 cm.\n↑ Χωρίς τίτλο / Untitled, 2015\nTέμπερα σε χειροποίητο χαρτί Gouache on handmade paper 100 x 130 cm.\nΧωρίς τίτλο / Untitled, 2015 Tέμπερα σε χειροποίητο χαρτί Gouache on handmade paper 100 x 70 cm.\n“Μερικοί λένε ότι το Σκότος ήταν πρώτο και ότι από το Σκότος βγήκε το Χάος. Από την ένωση Σκότους και Χάους βγήκαν η Νύχτα, η Ημέρα, το Έρεβος και ο Αιθήρ.” Ρόμπερτ Γκρέϊβς\n“Same say that Darkness was first, and from Darkness sprang Chaos. From a union between Darkness and Chaos sprang Night, Day, Erebous, and the Air.” Robert Craves\nΕλένη Φιλιπποπούλου Γεννήθηκε στην Αθήνα το 1958. Σπουδές στο Παρίσι από το 1976-1981 στην École Nationale Supérieure des Beaux-Arts και στην École Nationale Supérieure des Arts Decoratifs (σκηνογραφία).\nEleni Philippopoulou Born in Athens, Greece in 1958. Studied at the École Nationale Supérieure des Beaux-Arts, Paris, 1976-1981 and at the École Nationale Supérieure des Arts Décoratifs (stage setting) 1979-1981.\nΑτομικές εκθέσεις 1984 Γκαλερί Δεσμός, Αθήνα 1984 Γκαλερί Καμάρα, Μονεμβασιά 1986 Galerie 3, Αθήνα 1989 Galerie 3, Αθήνα 1991 Galerie 3, Αθήνα 1996 Αίθουσα Τέχνης Κρεωνίδης, Αθήνα 1997 Αίθουσα Τέχνης Καλφαγιάν, Θεσσαλονίκη 2001 Γκαλερί Ζουμπουλάκη, Αθήνα 2015 Μέδουσα Αίθουσα Τέχνης, Αθήνα\nSolo Exhibitions 1984 Desmos gallery, Athens 1984 Kamara Gallery, Monemvasia 1986 Gallerie 3, Athens 1989 Gallerie 3, Athens 1991 Gallerie 3, Athens 1996 Kreonidis Gallery, Athens 1997 Kalfayian Gallery, Thessaloniki 2001 Zoumboulakis Gallery, Athens 2015 Medusa Art Gallery, Athens\nΟμαδικές εκθέσεις 1980 Maison des des Beaux-Arts, Παρίσι “Atelier Mattey”, Παρίσι 1980 Fondation Hellenique, Παρίσι “Νέοι Έλληνες Ζωγράφοι στο Παρίσι” 1989 Γαλλικό Ινστιτούτο, Αθήνα “Γαλλική Επανάσταση” 1989 Galerie 3, Αθήνα “Οικολογία και Περιβάλλον” 1990 Αίθουσα Τέχνης Κρεωνίδης, Αθήνα 1991 Γκαλερί Πολύεδρο, Πάτρα 2000 Γκαλερί Ζουμπουλάκη, Αθήνα 2012 ΤΙΩ ΕΙΛΑΡ 5, Αθήνα 2012 “Από τον Picasso στον Koons: Κοσμήματα καλλιτεχνών”, Μουσείο Μπενάκη, Αθήνα\nGroup Exhibitions 1980 Maison des Beaux-Arts, Paris “Atelier Mattey”, Paris 1980 Fondation Hellenique, Paris “Young Greek Painters in Paris” 1989 Institut Francais d’ Athenes, Athens “French Revolution” 1989 Galerie 3, Athens “Ecology and Environment” 1990 Kreonidis Gallery, Athens 1991 Polyedro Gallery, Patras 2000 Zoumboulakis Gallery, Athens 2012 TIO ILAR 5, Athens 2012 “From Picasso to Koons: Artist’s Jewellery”, Benaki Museum, Athens\nΈργα της βρίσκονται σε διάφορες ιδιωτικές συλλογές και Μουσεία.\nHer works can be found at private collections and Museums.\nEleni Philippopoulou / above everything darkness... 03.12.2015 / 16.01.2016 Medusa Art Gallery\nt: +30 210 72 44 552 f: +30 210 72 23 605\n7, Xenocratous str. 106 75 Athens, Greece\nEleni philippopoulou catalogue\nEleni Philippopoulou Catalogue 2015 Medusa Art Gallery


Βασίλης Παπακωνσταντίνου Live στη Λεμεσό – Όλες οι πληροφορίες εδώ! | music.net.cy\nΒασίλης Παπακωνσταντίνου Live στη Λεμεσό – Όλες οι πληροφορίες εδώ!\nΗ Έντεχνη Ροκ Σκηνή Στο Πέραμα γιορτάζει τα 30 χρόνια προσφοράς της στο ελληνικό τραγούδι, στην ποιοτική διασκέδαση, και στην αγάπη του κόσμου που την στήριξε και πεισματικά την στηρίζει εδώ και 30 ολόκληρα χρόνια – 1986/2016.\nΗ μουσική αυτή γιορτή δεν θα μπορούσε να ξεκινήσει αλλιώς, για αυτό ο πρώτος φιλοξενούμενος μας θα είναι ο θρύλος της ελληνικής ροκ, ο αιώνιος έφηβος ΒΑΣΙΛΗΣ ΠΑΠΑΚΩΝΣΤΑΝΤΙΝΟΥ.\nΣτις 5 και 6 Μάιου ο πλέον αγαπητός συναυλιακός καλλιτέχνης των τελευταίων 40 χρόνων, μας προσκαλεί για δυο μοναδικές συναυλίες με συγκίνηση, δυναμισμό, εκτόνωση αλλά και σκέψη\n30 ΧΡΟΝΙΑ «ΣΤΟ ΠΕΡΑΜΑ» 40 ΧΡΟΝΙΑ ΒΑΣΙΛΗΣ\nΛόγω της επετείου των 30 χρόνων λειτουργίας μας, το εισιτήριο θα είναι στη μειωμένη τιμή των 25 ευρώ.\nΠληροφορίες και κρατήσεις 25373763.


Oscars 2014 - Οι προβλέψεις μας - Καλύτερη Ταινία | reel.gr\nOscars 2014 – Οι προβλέψεις μας – Καλύτερη Ταινία\nΓΡΑΦΕΙ Παναγιώτης Μήτσικας\t1 Μαρτίου 2014\nΗ μεγάλη βραδιά που περιμένουμε όλη τη χρονιά(ή και όχι, ανάλογα τα γούστα) βρίσκεται πλέον στο «κατώφλι» μας. Η 86η τελετή των βραβείων Όσκαρ θα λάβει χώρα αύριο, Κυριακή 2 Μαρτίου, στο Dolby Theater του Hollywood με οικοδέσποινα την Ellen DeGeneres και η αλήθεια είναι πως φέτος βλέπουμε μία σκληρή μάχη μεγαθηρίων στις περισσότερες κατηγορίες.\nΜέσα στη βδομάδα σας παρουσιάσαμε τις προβλέψεις μας σε πρωτότυπο και διασκευασμένο σενάριο, σε Α’ και Β’ ρόλους, στην πάντα ενδιαφέρουσα κατηγορία της ξενόγλωσσης ταινίας, αλλά και στη σκηνοθεσία. Σήμερα, παραμονή των βραβείων, είναι φυσικά η στιγμή του πιο βαρύτιμου αγαλματιδίου της μεγάλης βραδιάς, αυτό της Καλύτερης Ταινίας. 9 κινηματογραφικοί «μονομάχοι» θα ερίσουν για αυτό, όλοι χαρακτηριζόμενοι από ιδιαίτερη ποιότητα.\nΟι υποψήφιες ταινίες της Ακαδημίας\nAmerican Hustle: O David O’Russell, επιστρέφει μετά το περσινό οσκαρικό Silver Linings Playbook και μας αποδεικνύει γιατί θεωρείται ένα σπουδαίο παράδειγμα «σκηνοθέτη των ηθοποιών». Οι πρωταγωνιστές του πέρυσι κατάφεραν να βρεθούν και στις 4 κατηγορίες ρόλων, ακριβώς το ίδιο συνέβη και φέτος. Μετά από αυτό υπάρχει έστω και ένας που δε θέλει να βρεθεί υπό τις σκηνοθετικές οδηγίες του;\n10 υποψηφιότητες για Όσκαρ, Χρυσή Σφαίρα καλύτερης Κωμικής/Μιούζικαλ ταινίας, η ιστορία απάτης στις ΗΠΑ των 70’s έχει σίγουρα «ρεύμα», αλλά ως προς το Όσκαρ καλύτερης ταινίας μάλλον «παίζει» ως τρίτο φαβορί.\nCaptain Phillips: Η πραγματική ιστορία του καπετάνιου Richard Phillips, γυρισμένη από τα πάντα σε εγρήγορση «τρεμάμενα» χέρια του Paul Greengrass, με τον πρωταγωνιστή Tom Hanks να στηρίζει στο φιλμ τις ελπίδες του για υποψηφιότητα. Κάτι τέτοιο δε συνέβη, παρ’όλα αυτά η ταινία συγκέντρωσε 6 υποψηφιότητες με το γρήγορο, γεμάτο σασπένς tempo της.\nΟ κερδισμένος; Ο πρωτοεμφανιζόμενος Σομαλος Barkhad Abdi, η πιο συμπαθητική φιγούρα στην 5αδα των υποψηφίων του Α’ Ανδρικού. Όσον αφορά το «μεγάλο» Όσκαρ της βραδιάς, δε θα υπήρχαν ελπίδες για τον «Καπετάνιο» ακόμη κι αν ψήφιζε το καστ της ταινίας.\nDallas Buyers Club: O άνθρωπος που «υποχρέωσε» τον Matthew McConaughey να γίνει σαν καχεκτικός -και να βρίσκεται πλέον αντιμέτωπος με το 1ο Όσκαρ της καριέρας του- μας παρουσίασε μία γλυκόπικρη ταινία για το AIDS. O Jean-Marc Vallee, είδε το φιλμ του να προτείνεται για 6 αγαλματίδια, αλλά έχει και την ικανοποίηση να βλέπει τους πρωταγωνιστές του φαβορί στις κατηγορίες των ανδρικών ρόλων -ο Leto άχαστος.\nΕρμηνευτικά και νοηματικά, το «Dallas Buyers Club» τα καταφέρνει περίφημα. Σεναριακά και σκηνοθετικά δεν έχει το απαιτούμενο βάρος για νίκη στη μεγάλη κατηγορία.\nGravity: To sci-fi θαύμα της χρονιάς, με δυσθεώρητο buzz να συνοδεύει την κάθε του κίνηση και με φανατικούς φίλους και πολέμιους. Ο Alfonso Cuaron έχει πετύχει κάτι πολύ σημαντικό, το να συζητείται η ταινία του παντού. Δυσαρεστημένος κόσμος με την υποψηφιότητα της Sandra Bullock, το μισό κοινό να χαρακτηρίζει το σενάριο «παιδικό», το άλλο μισό να το θεωρεί πολυεπίπεδο και βαρυσήμαντο(θα πάμε με το δεύτερο, εμπιστευόμενοι και τον δικό μας Γιώργο Κόκκουβα).\n10 υποψηφιότητες για Όσκαρ, αμέτρητες βραβεύσεις σε όλα τα σωματεία του Χόλιγουντ, το «Gravity» είναι ένα από τα μεγάλα ονόματα της φετινής τελετής. Αδιαφιλονίκητο φαβορί για το Όσκαρ Σκηνοθεσίας, πολύ επικίνδυνος αντίπαλος για το Όσκαρ Καλύτερης Ταινίας. Ναι, έχει τις πιθανότητες του.\nHer: Η νέα ταινία του Spike Jonze, γνωστού για την καλπάζουσα φαντασία του και τα υπέροχα visuals, αφορά τη σχέση ενός ανθρώπου και ενός λειτουργικού συστήματος. Ο Joaquin Phoenix όπως πάντα εγγύηση, το φιλμ δέχτηκε τις κλασσικές κατηγορίες περί χιπστεριάς, που διόλου μας αφορούν (και) κινηματογραφικά και συγκέντρωσε 5 υποψηφιότητες για Όσκαρ.\nΌσο σπουδή κι αν αποτελεί πάνω στο θέμα των σχέσεων στη σύγχρονη -και μελλοντική- εποχή, το «Her» είναι ολίγον τι υποτονικό και οι πιθανότητες του για να ανακηρυχθεί καλύτερη ταινία, ελάχιστες. Αν κάποιο βραβείο επιθυμούμε διακαώς να κατακτήσει, είναι αυτό του Καλύτερου Τραγουδίου για το ΚΑΤΑΠΛΗΚΤΙΚΟ «Moon Song».\nNebraska: O σπουδαίος Alexander Payne επιστρέφει στις ρίζες του, καλύπτοντας ένα ιδιότυπο road trip ενός ηλικιωμένου και του γιου του στον τόπο που μεγάλωσε(ο Payne), Nebraska. H φωτογραφία υπέροχη από τον Φαίδωνα Παπαμιχαήλ, ο Bruce Dern συγκινητικός, η June Squibb κλέβει κάθε σκηνή μία προς μία.\n6 υποψηφιότητες για Όσκαρ, για την ταινία του δις βραβευμένου Payne. Αν έχει πιθανότητες να βραβευτεί ως καλύτερη ταινία; Ας το θέσουμε έτσι: Σε ένα ιδεατό κόσμο -και στην καρδιά μας- θα ήταν πρώτο φαβορί.\nPhilomena: O Stephen Frears γυρνά στα οσκαρικά δρώμενα μετά τη «Βασίλισσα» 8 χρόνια πριν, με την σπαρακτική πραγματική ιστορία της Philomena Lee. Ένα από τα πιο καλογραμμένα σενάρια, δια χειρός Steve Coogan και Jeff Pope, ερμηνευτικός «δυναμίτης» η Judi Dench και καταπληκτική μουσική από τον Alexandre Desplat.\nΟι υποψηφιότητες για τη «Philomena» έφτασαν τις 4, ήταν από τα φιλμ που μας άρεσαν περισσότερο φέτος, αλλά από πιθανότητες για Όσκαρ Καλύτερης ταινίας…λίγα πράγματα.\n12 Years A Slave: O Steve McQueen στην τρίτη του ταινία γίνεται πιο οσκαρικά accessible από ποτέ, καταφέρνοντας να είναι το μεγάλο φαβορί για πολλές σημαντικές κατηγορίες. Η πραγματική ιστορία του Solomon Northup, που παγιδεύτηκε και έζησε ως σκλάβος για 12 χρόνια, ενσαρκωμένος από τον Chiwetel Ejiofor σε μία πολύ δυνατή ερμηνεία. Ακολούθησαν τα συνηθισμένα controversies για πολλούς και διαφόρους λόγους, αλλά και δριμεία κριτική τελευταία ως προς την αμφιλεγόμενη αξία της ταινίας.\n9 υποψηφιότητες για Όσκαρ, βραβείο καλύτερης δραματικής ταινίας στις Χρυσές Σφαίρες, στα BAFTA και σε άλλες 100 ενώσεις κριτικών κινηματογράφου της Αμερικής. Ναι, το «12 Years A Slave» είναι το πρώτο φαβορί για το Όσκαρ Καλύτερης Ταινίας.\nThe Wolf of Wall Street: Martin Scorsese και Leonardo Di Caprio και πάλι μαζί, σε ένα τρίωρο έπος για τη ζωή του χρηματιστή Jordan Belfort. 3 ώρες ναρκωτικών, πακτωλού χρημάτων, χειμάρρων αλκοόλ και ορδών πανέμορφων γυναικών. Η «ωμή» φύση του φιλμ ξένισε πολύ κόσμο, κυρίως μεγάλο σε ηλικία, η αλήθεια όμως είναι πως πρόκειται για εξαιρετική ταινία με μοντάζ-όνειρο που κάνει τις 3 ώρες να μοιάζουν «νεράκι».\n5 υποψηφιότητες για Όσκαρ, αυτό της Καλύτερης Ταινίας πολύ αμφίβολο, αλλά ας είμαστε ειλικρινείς, δε μας ενδιαφέρει. Κάντε την έκπληξη και δώστε αυτό το καταραμένο Όσκαρ στον Di Caprio επιτέλους. Η καλύτερη του ερμηνεία ever.\nΤο φαβορί: 12 Years A Slave\nΕπικίνδυνος αντίπαλος: Gravity\nΠοιος θα θέλαμε να το πάρει: Το Philomena. Ή το Nebraska.\nΟι τρανταχτές απουσίες\nΈχουμε αναφέρει ήδη πως ο ανταγωνισμός φέτος ήταν «τρομακτικός», οπότε η όποια συζήτηση γύρω από «αδικίες» πάει κάπως περίπατο. Παρ’όλα αυτά, αποτελεί «έγκλημα»(πάντα κατά την προσωπική γνώμη του γράφοντα) η μη υποψηφιότητα του Inside Llewyn Davis των αδελφών Coen, ένα φιλμ που «θάφτηκε» υπέρ του δέοντος. Κατά τα άλλα, θα μπορούσαμε να εντοπίσουμε απουσίες σε άλλες κατηγορίες, αλλά στις Καλύτερες Ταινίες, δυσαρεστηθήκαμε μόνο για το προαναφερόμενο.\nΔιαβάστε τις προβλέψεις μας για τη Σκηνοθεσία\nΔιαβάστε τις προβλέψεις μας για τους Α Ρόλους\nΔιαβάστε τις προβλέψεις μας για την ξενόγλωσση ταινία\nΔιαβάστε τις προβλέψεις μας για τους Β ρόλους.\nCinerotica – Matthew McConaughey\nΓΡΑΦΕΙ Συντακτική ομάδα του Reel.gr\t- Φεβ 28, 2014\nΠως θα αντιδράσουμε στους νικητές των Όσκαρ\nΓΡΑΦΕΙ Παναγιώτης Μήτσικας\t- Μαρ 2, 2014


Benjamin Fulford's Translations: Hellenic -- BENJAMIN FULFORD: 7 του Φλεβάρη, 2015\nΟ πόλεμος στην Ουκρανία προήλθε από τους Σιωνιστές του Στέιτ Ντιπάρτμεντ και του Vanguard Group, προκειμένου να δημιουργηθεί η νέα Χαζαρία και να αρχίσει ο Τρίτος Παγκόσμιος Πόλεμος με το να αναγκαστεί η Ρωσία να φέρει στρατιωτικές δυνάμεις στην Donbass:\nΑναρτήθηκεαπό τον Benjamin\n7 του Φλεβάρη, 2015\nΠερισσότερες μη επεξεργασμένες πληροφορίες από τους Ρώσους:\n1. Η Vanguard Corporation εκτυπώνει δισεκατομμύρια σε "υπερδολάρια" και πληρώνει μισθοφόρους του Greystone, του Academy, κάποιου σαν ABC group, κλπ. Υπήρχαν λίγοι από τους υπαλλήλους της Vanguard, μερικοί από αυτούς υπάλληλοι του Στέιτ Ντιπάρτμεντ, οι οποίοι είχαν πρόσβαση στα δισεκατομμύρια των ψεύτικων υπερδολαρίων, που φαίνονται ακόμα καλύτερα από τα πραγματικά δολάρια ...\n2. Οι υπάλληλοι της Vanguard είχαν λεωφορεία με τέτοια δολάρια (δισεκατομμύρια), και χρηματοδοτούσαν και τις δύο πλευρές του ουκρανικού πολέμου… Αγόρασαν ένα μεγάλο αριθμό όπλων από τον ουκρανικό Στρατό και τα προμήθευαν τακτικά στην πολιτοφυλακή της Νοβοροσίγια (Donbass). Για να πάρουν τα δολάρια, οι Ουκρανοί αξιωματικοί και στρατιώτες έχουν πουλήσει τα όπλα τους στη Νοβοροσίγια. Με άλλα λόγια, ο κύριος στόχος είναι να δολοφονήσουν όσο περισσότερους ανθρώπους μπορέσουν στην Ουκρανία.\n3. Οι υπάλληλοι της Vanguard διαδίδουν πλαστά δολάρια στην Ουκρανία μέσω των τραπεζών που ανήκουν στον Ουκρανό Χαζάρο ολιγάρχη Igor Kolomoyskiy, ο οποίος είναι ο πρόεδρος του Ευρωπαϊκού Εβραϊκού Κογκρέσου και του Ουκρανικού Εβραϊκού Κογκρέσου. Η πόλη Dnepropetrovsk (η κύρια πόλη της Σιωνιστικής Κασπαριανής χούντας στην Ουκρανία!). Επίσης, ο Igor Kolomoyskiy κατέχει τα αεροδρόμια, συμπεριλαμβανομένου του αεροδρομίου της Dnepropetrovsk, που παρακολούθησε την μαλαισιανή πτήση στις 17 Ιουλίου 2014. Ο ίδιος χρηματοδοτεί ένα σαδιστικό στρατιωτικό τάγμα, το Dnepr-1, που έχει διαπράξει μαζικές δολοφονίες στη Νοβοροσίγια και οι στρατιώτες και μισθοφόροι του Dnepr 1 πληρώθηκαν με αυτά τα πλαστά υπερδολάρια. Όλες οι τράπεζες της Dnepropetrovsk είναι γεμάτες με αυτά τα πλαστά δολάρια.\n4. Τώρα, κανείς δεν ξέρει πόσα χρήματα έχει η Federal Reserve σε δικά της δολάρια στον κόσμο και πόσα σε δολάρια της Vanguard. Ορισμένοι ειδικοί πιστεύουν, ότι ανταγωνιστές "διέταξαν να κατασταλεί" η Vanguard Group. Ωστόσο, οι ηγέτες της Vanguard και άλλοι υψηλού επιπέδου τραπεζικοί ειδικοί είπαν, ότι οι βασικοί επενδυτές-συνεργάτες της Vanguard κατέχουν την Federal Reserve, και υποστηρίζουν αυτή τη δήλωση.\n5. Ο υπάλληλος της Vanguard, κ Peter van Byurren (το επώνυμο ίσως είναι γραμμένο λάθος) είχε κάποια σοβαρή (τεράστια) συλλογή ενοχοποιητικών στοιχείων για το Vanguard Group, συμπεριλαμβανομένων των επικοινωνιών του, θέματα σχετικά με τα υπερδολάρια και τις συνδέσεις του με τις αμερικανικές αρχές, κ.λπ. Πριν φύγει στην Ουκρανία την έκρυψε στο σπίτι της μητέρας του, σε μια διαφορετική πολιτεία (η ακριβής διεύθυνση είναι δεδομένη). Στις 8 Ιανουαρίου 2015 πληροφορήθηκε, ότι η μητέρα του πέθανε σε νοσοκομείο που ανήκει σε μία από τις εταιρείες της Vanguard. Η σύζυγός του έλεγξε το μέρος όπου έκρυψε τα στοιχεία κατά της Vanguard και δεν βρήκε ένα κουτί με έγγραφα και memory sticks.\n6. Αμέσως, την επόμενη μέρα, ο κ Peter van Byurren και ένας άλλος υπάλληλος της Vanguard, συνεργάτης του Peter, ο Jonathan Mason, έβαλαν σε λεωφορεία (ΛΕΩΦΟΡΕΙΑ!!!) μερικά δισεκατομμύρια υπερδολάρια και έφυγαν. Διαδόθηκε η πληροφορία, ότι συνελήφθησαν από την πολιτοφυλακή του Donbass. Αυτή τη στιγμή, ο ουκρανικός στρατός άρχισε τη νέα του ενεργή φάση ενός πολέμου εναντίον του Donbass...\n7. Ωστόσο, η Vanguard έστειλε μια μεγάλη ομάδα μισθοφόρων της Greystone, και αυτοί βρήκαν δύο υπαλλήλους της Vanguard:\nα. «Σήμερα, 21 Ιανουαρίου, το απόγευμα τελείωσε με μια σειρά γεγονότων, που οδήγησαν στο σημερινό ξέσπασμα των εχθροπραξιών στην Donbass. Ο δεύτερος δραπέτης, ο Peter van Byurren, συνελήφθη κατά την αναζήτησή του (σ.τ.μ.: ενός καταφυγίου) από μια ειδική ομάδα μισθοφόρων της Greystone στο σπίτι όπου κρυβόταν, στο χωριό Spartacus Yasinovatskiy, στην περιοχή του Ντόνετσκ. Από εκεί, κάτω από την αμερικανική αυτοκινητοπομπή εστάλη στο Κίεβο.»\nβ. «Σε αντίθεση με τον συνεργάτη του, ο Jonathan Mason, περίμενε προφανώς την έκβαση των διαπραγματεύσεων του Peter van Byurren με την πολιτοφυλακή. Κατά τη σύλληψή του στις 19 Ιανουαρίου 2015, τρεις κομάντος της Greystone πυροβολήθηκαν και σκοτώθηκαν. Ο Jonathan Mason σκοτώθηκε στο σπίτι που βρίσκεται στο χωριό Spartacus. Τα ονομαστικής αξίας δισεκατομμυρίων δολαρίων "σούπερ τραπεζογραμμάτια" δεν βρέθηκαν.»\n8. Ο κ. Peter van Byurren μεταφέρθηκε στο Λονδίνο με μια ειδική άνετη πτήση, και ήταν μαζί του επτά από τους υπαλλήλους της Vanguard. Τοποθετήθηκε σε ένα νοσοκομείο – το Medical Center Sevenoaks – μια πολύ συμπαγής μονάδα υγείας, απέκτησε πρόσφατα μια από τις μεγαλύτερες στον κόσμο, κατά τον Αμερικανικό Νοσοκομειακό Οργανισμό της Αμερικανικής Ιατρικής (σ.τ.μ.: στο πρωτότυπο, American Medical HCA, Hospital Corporation of America). Δεν υπάρχει τίποτα που να εκπλήσει στο γεγονός ότι ο κ Peter van Byurren τοποθετήθηκε ακριβώς σε αυτό το νοσοκομείο: Ο Αμερικανικός Νοσοκομειακός Οργανισμός (HCA) ανήκει στην ομάδα των εταιρειών και ιδρυμάτων, η οποία περιλαμβάνει τόσο σεβαστές επιχειρήσεις όσο η Vanguard Group, Inc., η State Street Corporation, η Black Rock Institutional Trust Company, η NA, η Bank of New York, η Mellon Corporation, η JP Morgan Chase & Company, η Vanguard Total Stock Market Index Fund, η Vanguard/WindsorII, η Vanguard 500 Index Fund, η Vanguard Institutional Index Fund-Institutional Index Fund και άλλες.\n9. Υπήρξε μια ανακοίνωση ότι την ίδια ημέρα, 23 Ιανουαρίου 2015, ο κ Peter van Byurren πέθανε από καρδιακή προσβολή.\n10. Η κα Van Byurren απηύθυνε έκκληση προς την ηγεσία της Vanguard με ένα τελεσίγραφο, υποστηριζόμενο από τις σχετικές εκκλήσεις σε μια εντελώς μπερδεμένη έκδοση του ABC, καθώς και προς ορισμένους ξένους διπλωμάτες στην Ουάσιγκτον.


Ο κόσμος βρίσκεται σε “τροχιά σύγκρουσης” καθώς οι ελπίδες των ανθρώπων έρχονται σε σύγκρουση με ένα μέλλον στο οποίο εκατομμύρια θέσεις εργασίας αυτοματοποιούνται, σύμφωνα με δηλώσεις του επικεφαλής της Παγκόσμιας Τράπεζας Τζιμ Γιονγκ Κιμ, που επικαλείται το βρετανικό δίκτυο BBC.\nΩστόσο, ο Κιμ δήλωσε ότι άλλα είδη επενδύσεων είναι σημαντικά για την οικονομική ανάπτυξη στο μέλλον, καθώς τα ρομπότ αντικαθιστούν εκατομμύρια εργαζομένους χαμηλής εξειδίκευσης. «Το μόνο πράγμα που γνωρίζεις στα σίγουρα ότι θα χρειαστείς σε οτιδήποτε μπορεί μοιάζει η οικονομία στο μέλλον είναι άνθρωποι που μπορούν να μάθουν», δήλωσε ο Κιμ στο BBC. «Θέλουμε να δημιουργήσουμε μια αίσθηση έκτακτης ανάγκης για επενδύσεις σε ανθρώπους, που πιστεύουμε ότι είναι αναγκαίο δεδομένου του τρόπου? που η παγκόσμια οικονομία αλλάζει».\nΠροηγούμενο άρθροWalMart: Προβλέπει αύξηση 40% των online πωλήσεων\nΕπόμενο άρθροΨηφίστηκε το νομοσχέδιο για την ταυτότητα φύλλου με 148 ΝΑΙ


Αίσιο τέλος μετά από συναγερμό σε ελληνορθόδοξο ναό στο Παρίσι — ΣΚΑΪ (www.skai.gr)\nΟ ναός εκκενώθηκε εσπευσμένα μετά τον εντοπισμό ύποπτου αντικειμένου και η γαλλική Αστυνομία προχώρησε σε ελεγχόμενη έκρηξη.\nΔημοσίευση: 10/11/2018 - 18:41 Τελευταία ενημέρωση: 10/11/2018 - 18:41\nΤρομακτική εμπειρία βίωσαν όσοι βρέθηκαν στον ελληνορθόδοξο καθεδρικού ναό του αγίου Στεφάνου στο Παρίσι σήμερα το πρωί κατά τη διάρκεια της Θείας Λειτουργίας που τελέσθηκε για τη χειροτονία του επισκόπου Μελιτηνής Μαξίμου.\nΣτο σημείο μεταφέρθηκε ειδικό ρομπότ της γαλλικής αντιτρομοκρατικής υπηρεσίας το οποίο πραγματοποίησε ελεγχόμενη έκρηξη του πακέτου. Αργότερα αποδείχτηκε πως το αντικείμενο δεν περιείχε εκρηκτικό μηχανισμό.\nTags: ύποπτο αντικείμενο, ελληνορθόδοξος ναός, Γαλλία


Ακίνητα: Πώς αλλάζει ο χάρτης της κτηματαγοράς λόγω κορονοϊού - Οι τιμές ανά περιοχή της Αττικής - Hellenic Property\nΜεγάλες είναι οι αλλαγές αναμένονται στην αγορά ακινήτων λόγω της πανδημίας που κορονοϊού, όπως εκτιμούν παράγοντες της αγοράς. Ήδη, τα πρώτα σημάδια έχουν φανεί, με πολλούς ιδιοκτήτες να σπεύδουν να μειώσουν το μίσθωμα, να επιστρέφουν στην παραδοσιακή μακροχρόνια μίσθωση ή να προσπαθούν να πωλήσουν το ακίνητό τους μπροστά στις συνθήκες αβεβαιότητας που έχουν δημιουργηθεί για την βραχυχρόνια μίσθωση. Σύμφωνα με τα στοιχεία του Πανελλαδικού Δικτύου Κτηματομεσιτών Ε-Real Estates, η πτώση στις τιμές αφορά τόσο τα ενοίκια όσο και τις αγοραπωλησίες.\nΣημειώνεται ότι οι τιμές πώλησης τα τελευταία χρόνια έχουν εκτιναχθεί και τα στοιχεία δείχνουν ότι το μεγαλύτερο ποσοστό ακινήτων που αγοράστηκαν είτε από εγχώριους επενδυτές, είτε από αλλοδαπούς, ήταν ακίνητα με στόχο την εκμετάλλευση τους μέσω βραχυχρόνιων μισθώσεων και την απόκτηση της golden visa, όσον αφορά τους αλλοδαπούς, καθώς και η αγορά αυτοτελών κτηρίων για τη δημιουργία ξενοδοχειακών μονάδων.\nΠάντως, όπως τονίζει μιλώντας στο ΑΠΕ-ΜΠΕ ο Θεμιστοκλής Μπάκας, πρόεδρος του Πανελλαδικού Δικτύου Κτηματομεσιτών Ε-Real Estates, σημάδια κόπωσης υπήρχαν και πριν από την κρίση της πανδημίας. Διαφορές καταγράφονται στις τιμές πώλησης τον Απρίλιο του 2020 σε σύγκριση με τον Φεβρουάριο του τρέχοντος έτους. «Τέσσερις με πέντε μήνες πριν την πανδημία του κορονοϊού, η κτηματαγορά σε πολλές περιοχές που είχαν καταγράψει ραγδαία αύξηση, άρχισαν να βρίσκονται στα αζήτητα και οι επενδυτές να αναζητούν νέες περιοχές. Η επιλεκτική πληροφόρηση από τη πλευρά των ιδιοκτητών καθώς και η λογική να καλύψουμε την ”χασούρα” των 10 ετών άμεσα,εκμεταλλευόμενοι τη στιγμιαία αυξημένη ζήτηση που καταγραφόταν, είχε αρχίσει να επηρεάζει αρνητικά πολλές περιοχές του κέντρου. Περιοχές που μπορούσαν να αλλάξουν τη σημερινή τους εικόνα και να επιστρέψουν στην αίγλη του παρελθόντος, έτειναν να βρεθούν και πάλι στα αζήτητα σε σύντομο χρονικό διάστημα ακόμη και την προ κορονοϊού εποχή», τονίζει ο κ. Μπάκας μιλώντας στο ΑΠΕ-ΜΠΕ και προσθέτει ότι «οι μεγαλύτερες μειώσεις καταγράφονται σε περιοχές που το προηγούμενο χρονικό διάστημα είχε καταγραφεί ραγδαία αύξηση των ζητούμενων τιμών πώλησης. Χαρακτηριστικό παράδειγμα αποτελεί η Κυψέλη, όπου η μείωση των ζητούμενων τιμών πώλησης κυμαίνεται από 9,18% έως και 20%, ενώ υπάρχουν και ακραίες μειώσεις που αγγίζουν το -40%. Παράλληλα όσον αφορά το κέντρο της Αθήνας το 35% των ακινήτων που οι ιδιοκτήτες αυτοβούλως μείωσαν τη ζητούμενη τιμή, είναι ακίνητα ανακαινισμένα και κυρίως ακίνητα μικρής επιφάνειας\n«Θεωρούμε, βάσει των σημερινών δεδομένων, ότι η κορύφωση των μειώσεων στις τιμές πώλησης αναμένεται να καταγραφεί μετά την καλοκαιρινή σεζόν και σταδιακά έως και την αρχή του 2021 και θα εξαρτηθεί από το γενικότερο οικονομικό περιβάλλον, την εγχώρια δυναμική της μεσαίας τάξης, που είναι σχεδόν ανύπαρκτη, τη στάση των αλλοδαπών επενδυτών, καθώς και των διαθέσιμων ακινήτων προς πώληση στην ελληνική κτηματαγορά και την ζητούμενη τιμή αυτών. Μη ξεχνάμε ότι καθοριστικό παράγοντα στη πορεία των τιμών, θα αποτελέσει η συχνότητα και οι τιμές με τις οποίες θα διοχετευτούν στην αγορά τα χαρτοφυλάκια ακινήτων, που έχουν στην ιδιοκτησία funds και τραπεζικά ιδρύματα, καθώς και ο ρυθμός των πλειστηριασμών το επόμενο διάστημα. Οι τιμές των ακινήτων σίγουρα θα επηρεαστούν από την έναρξη των πλειστηριασμών σε μικρότερες αξίες, ενώ σε πολλές περιοχές ακόμη και σε προ κορονοϊού εποχή θα λειτουργούσε ως ανάχωμα στην άνοδο ή/και στην διατήρηση των τιμών», τονίζει στο ΑΠΕ-ΜΠΕ ο Θεμιστοκλής Μπάκας και προειδοποιεί ότι «οι ιδιοκτήτες θα πρέπει να είναι προετοιμασμένοι, ακόμη και για μνήμες… 2008 σε πολλές περιπτώσεις. Ήδη, πολλοί επενδυτές που επένδυαν κεφάλαια σε ακίνητα με ζητούμενη απόδοση 5%-6%, σήμερα αναζητούν επενδύσεις με αποδόσεις στο 8%. Αυτή η διαφορά, θα έχει αντίκτυπο στην τιμή πώλησης του ακινήτου μεταξύ -20% και -30%».\nΌπως επισημαίνει στο ΑΠΕ-ΜΠΕ ο κ. Μπάκας, οι περισσότεροι ενδιαφερόμενοι αγοραστές ζητούν μείωση των τιμών πώλησης ακόμη και σε πράξεις που είχαν συμφωνηθεί πριν τον κορονοϊό και αναβλήθηκαν. Παράλληλα, «πολλά funds ”παγώνουν” τις προγραμματισμένες επενδύσεις τους. Συγκεκριμένο παράδειγμα, αποτελεί fund με κεφάλαια από το Ισραήλ που έχει ήδη επενδύσει πολλά εκατομμύρια ευρώ στο κέντρο της Αθήνας και ο προγραμματισμός του για το 2020 ήταν η επένδυση επιπλέον 100 εκατ. ευρώ σε γραφειακούς χώρους, χώρους φιλοξενίας, mall και students flats, πριν λίγες ημέρες, αποφάσισε να σταματήσει οποιαδήποτε επένδυση στην Ελλάδα», λέει χαρακτηριστικά ο πρόεδρος του Ε-Real Estates και σημειώνει ότι «αυτή τη χρονική στιγμή που η χώρα μας έχει το πλεονέκτημα της θωράκισης από την πανδημία του κορονοϊού, των χαμηλών επιπέδων θανατηφόρων κρουσμάτων, θα πρέπει με αρωγό τα αποτελέσματα του 2019, την επενδυτική ευκαιρία και το αίσθημα ασφάλειες για τη δημόσια υγεία, να θεσπίσει άμεσα φορολογικά κίνητρα για τους επενδυτές, να υποστηρίξει με ισχυρά κίνητρα προγράμματα συνεπενδύσεων με ξένους επενδυτές, ώστε να παραμείνουν οι υφιστάμενοι επενδυτές στη χώρα μας και να μην στραφούν σε άλλες αγορές, οι οποίες σχεδιάζουν να προσφέρουν τα παραπάνω κίνητρα επιδεικνύοντας αντανακλαστικά στη κρίση, και κυρίως να προσελκύσουμε νέους επενδυτές που θα καλύψουν μέρος του χρηματοδοτικού κενού που θα δημιουργηθεί λόγω του κορονοϊού μειώνοντας την ανάγκη για τραπεζικό δανεισμό».\nΌπως λέει, «δεν είναι λίγοι οι ιδιοκτήτες ακινήτων που προέβησαν σε μείωση της ζητούμενης τιμής μίσθωσης (οι ζητούμενες τιμές είναι χωρίς κάποια διαπραγμάτευση – αυτό σημαίνει ότι η μείωση μπορεί να είναι μεγαλύτερη), διότι θέλησαν να μισθώσουν άμεσα το ακίνητο τους πριν έρθουν αντιμέτωποι με μεγάλες μειώσεις. Το αποκορύφωμα των μειώσεων θα καταγραφεί μετά την καλοκαιρινή σεζόν και σταδιακά έως και την αρχή του νέου έτους. Αρχικά, οι πρώτες γενναίες μειώσεις θα καταγραφούν σε ακίνητα των περιοχών που δεν αποτελούν τους top προορισμούς και μπήκαν τελευταίοι στο ”κλάδο” των βραχυχρόνιων μισθώσεων. Ακίνητα που μεγαλύτερο ποσοστό των ιδιοκτητών θα επιστρέψουν άμεσα στις μακροχρόνιες – συμβατικές μισθώσεις ή/και θα προβούν σε πώληση του ακινήτου τους μετά τη μεγάλη ”χασούρα” που έρχεται από το 2019 και κορυφώνεται το 2020». Επιπλέον, εκτιμά ότι «περιοχές που θα καταγράψουν τις πρώτες μειώσεις ενοικίων μετά την εποχή κορονοϊού, είναι κυρίως περιοχές του κέντρου όπως, ο Άγιος Νικόλαος, Άνω Κυψέλη, Άνω Πατήσια, Πεδίον Άρεως, Πλ. Αμερικής, Πλ. Αττικής, Γκύζι, Γούβα, Γουδί, Κολοκυνθού, Κολωνό, Κυψέλη, Ν. Κυψέλη, Σεπόλια καθώς και σε πολλά τμήματα της Καλλιθέα και του Ν. Κόσμου που δεν συνορεύουν με το Κουκάκι».\nΚαθοριστικό παράγοντα διαμόρφωσης στις τιμές των ενοικίων θα αποτελέσει ο αριθμός των ακινήτων που θα επιστρέψουν από την μακροχρόνια στη βραχυχρόνια μίσθωση το αμέσως επόμενο διάστημα. Αναλυτές υποστηρίζουν ότι στο άμεσο μέλλον, ιδιαίτερα μετά τον Σεπτέμβριο του 2020 μέχρι και τις αρχές του νέου έτους, η κτηματαγορά, όσον αφορά τις μισθώσεις ακινήτων, θα αυτορυθμιστεί και δεν θα θυμίζει σε τίποτα την εποχή του β’ εξαμήνου του 2018 και το 2019.\nΣύμφωνα με τα στοιχεία του Ε-Real Estates, οι ιδιοκτήτες – φυσικά πρόσωπα στις πιο δημοφιλείς περιοχές των βραχυχρόνιων μισθώσεων (Πλάκα, Θησείο, Κουκάκι, Εμπορικό Τρίγωνο) που διαθέτουν 1-2 ακίνητα, κρατούν ακόμη στάση αναμονής και δεν επιστρέφουν στις μακροχρόνιες μισθώσεις.\n1. Ξενοφώντος – Σύνταγμα: Διαμέρισμα 40 τμ ισόγειο πλήρως ανακαινισμένο, το οποίο τους χειμερινούς μήνες μισθωνόταν σε πλατφόρμες βραχυχρόνιας μίσθωσης από 40€ έως 50€/διανυκτέρευση και το καλοκαίρι 100€-120€/διανυκτέρευση με πληρότητες περίπου 90%, πλέον η ζητούμενη τιμή ενοικίασης (επιπλωμένο) είναι 400 €/μήνα, ενώ διατίθεται για ενοικίαση μέχρι τον Σεπτέμβριο του 2020.\n3. Καλλιμάρμαρο – Μετς: Ισόγειο διαμέρισμα 35 τμ πλήρως ανακαινισμένο, η ζητούμενη τιμή ενοικίασης (επιπλωμένο) είναι 350€/ μήνα, (συμπεριλαμβανομένου όλων των λογαριασμών και του ρεύματος), ενώ διατίθεται για ενοικίαση μέχρι τον Απρίλιο του 2021.\nΣυμπεράσματα : Το 32,5 % των ακινήτων που οι ιδιοκτήτες τους μείωσαν τη ζητούμενη τιμή, είναι ανακαινισμένα ακίνητα .\nΚυψέλη : Το εύρος μείωσης των ζητούμενων τιμών πώλησης κυμαίνεται από 9,18% έως 20 %, ενώ καταγράφεται και ακραία μείωση της τάξεως του 40%\nΝ.Κόσμος : Το εύρος μείωσης των ζητούμενων τιμών πώλησης κυμαίνεται από 5% έως 11 %\nΠατήσια : Το εύρος μείωσης των ζητούμενων τιμών πώλησης κυμαίνεται από 8,5% έως 15,2 %\nΚαλλιθέα : Το εύρος μείωσης των ζητούμενων τιμών πώλησης κυμαίνεται από 5,88 % έως 11,4%\nΆγιος Δημήτριος : Το εύρος μείωσης των ζητούμενων τιμών πώλησης κυμαίνεται από 5,55% έως 6,52 %\nΆνω Γλυφάδα : Το εύρος μείωσης των ζητούμενων τιμών πώλησης κυμαίνεται από 5,66% έως 7,51 %\nΝέα Σμύρνη : Το εύρος μείωσης των ζητούμενων τιμών πώλησης κυμαίνεται από 9,18% έως 20 %\nΠ.Φάληρο : Το εύρος μείωσης των ζητούμενων τιμών πώλησης κυμαίνεται από -10,7% έως 13,1 %\nΜε στόχο την αναδιαμόρφωση του ΕΝΦΙΑ ώστε να...\nΣυνδύασε τη μουσική παράδοση της Λέρου με το ταξίδι...


Στον τελικό οι Παμπαίδες, 88-67 τον ΠΑΟΚ – ARIS Basketball Academy\nHomeARIS Basketball AcademyΣτον τελικό οι Παμπαίδες, 88-67 τον ΠΑΟΚ\nΣτον τελικό οι Παμπαίδες, 88-67 τον ΠΑΟΚ\nΗ ομάδα Μπάσκετ Παμπαίδων του ΑΡΗ κέρδισε άνετα τον ΠΑΟΚ με 88-67 στον δεύτερο ημιτελικό του Final 4 της ΕΚΑΣΘ και πήρε την πρόκριση στον τελικό, όπου θα αντιμετωπίσει τη ΔΕΚΑ.\nΟι «κιτρινόμαυροι» κυριάρχησαν σε όλη τη διάρκεια του αγώνα και με μπροστάρη τον Καζαμία δεν άφησαν τον αντίπαλο να απειλήσει.\nΟ ΑΡΗΣ ξεκίνησε δυνατά και προηγήθηκε με 19-2 και 14-6. Οι «κιτρινόμαυροι» δεν έριξαν στροφές και μετά το 19-9, έκλεισαν την πρώτη περίοδο στο 21-13.\nΟ ΠΑΟΚ προσπάθησε να αντιδράσει στο ξεκίνημα της δεύτερης περιόδου, όμως με νέο ξέσπασμα ο ΑΡΗΣ έκανε το 39-25 και το 45-28. Το ημίχρονο έκλεισε στο 47-32.\nΟ ΑΡΗΣ έφτασε στο +20 (52-32) και διατήρησε τη διαφορά σ’ αυτά τα επίπεδα (60-39). Ο ΠΑΟΚ μείωσε σε 61-50 αλλά ο Καζαμίας με οκτώ σερί πόντους έγραψε το 69-50, πριν το 69-52 του 30’.\nΟι «κιτρινόμαυροι» δεν έριξαν στροφές και έφτασαν στο 77-54 και το 84-60, κατακτώντας άνετα τη νίκη και την πρόκριση στον τελικό.\nΔιαιτητές: Αθανασιάδης Α.-Αγγελίδης\nΤα δεκάλεπτα: 21-13, 47-32, 69-52, 88-67.\nΑΡΗΣ (Γυμνόπουλος-Παπαδόπουλος): Σπυριδωνίδης, Γυμνόπουλος 5(1), Τερκενλής, Δαλαμπίρας 4, Δονάκης 4, Χαρισόπουλος 2, Μπίσκας 8, Καστρινός 3(1), Σιόγκας 16(1), Καζαμίας 29(2), Πετρίδης, Γκουτζίκας 2, Κασιάνος Σ., Κασιάνος Θ. 15(1), Πλούσιος.\nΠΑΟΚ (Σταυρόπουλος-Τζώρας): Αλεξόπουλος, Μόμτσος, Στέπιτς 6, Ταλιχμανίδης 2, Στεφανάκης 3, Γκαϊτατζής, Μόσχης, Γεωργανδής 12, Αγαθαγγελίδης 3(1), Ιωαννίδης, Λέφας 29(3), Χατζηχρυσάφης, Γεωρτζόγλου, Μαρίνης 2, Δουνάκης.


Μόλλη Μαχαίρα: Η Λήμνος είναι μέρος της ψυχής μου ή η ίδια μου η ψυχή?\nΗ Λήμνος είναι μέρος της ψυχής μου ή η ίδια μου η ψυχή?\nΌλοι μας θυμόμαστε την αξέχαστη ατάκα του Θανάση Βέγγου από ταινία του αθάνατου και κλασικού πλέον Ελληνικού κινηματογράφου «Ξέρεις από Βέσπα;» Αυτή την ατάκα θυμήθηκα προχθές κατά τη διάρκεια του πρωινού κυριακάτικου καφέ στο Νέο Ψυχικό.\nΣυνηθίζω να πίνω τον ελληνικό καφέ με την φίλη μου Ναυσικά, ξέρετε εκείνον που συνοδεύεται με ένα ωραίο πιατάκι γλυκό, συνήθως κεράσι, εκτινάζοντας το ζάχαρό μου στο 150.Η Ναυσικά είναι μια περίεργη περίπτωση γυναίκας, συνταξιούχος, ανωτέρου μορφωτικού επιπέδου, λάτρης του καλού κρασιού. Είναι ιταλοτραφής. Δούλευε όλα της τα χρόνια στο Χρηματιστήριο Αθηνών και είναι μία κλασική Παρθένος... στο ζώδιο. Η συμβατότητα της σχέσης μας συγκρούεται πάντα με το χαοτικό τρόπο ζωής ενός πελαγόψαρου που είμαι εγώ και τα συναισθηματικά αδιέξοδά της που πάντα βρίσκουν τοίχο.\nΜόνιμο πεδίο αντιπαράθεσης μας ο «ΟΙΝΟΣ». Αυτός ο οίνος που ευφραίνει καρδιές ανθρώπων. Αυτή τη φορά πεδίο μάχης ήταν ένα από τα καλύτερα καφέ - ρεστοράν της Αθήνας, στο Νέο Ψυχικό, το ADAMO.\nΗ Ναυσικά με τη σαφή διανοητικότητα και το δυναμισμό της άρχισε να αγορεύει όπως πάντα υπέρ των ιταλικών κρασιών. Verona ήταν το πρώτο χτύπημά της, εκεί που γεννήθηκε ο έρωτας του Ρωμαίου και Ιουλιέτας. Μαγική πόλη που τη συμπληρώνει η λίμνη Γκάρντα, με τα εξαιρετικά οινοποιία όπως το Masi και τους αμπελώνες της οικογένειας Boscani. Συνέχισε με Τρεβίζο, τη περίφημη αμπελουργική περιοχή με τα εξαιρετικά μονοποικιλιακά κρασιά και το καλύτερο Prosecco.\nΔεν άντεχα το μονόλογό της και ήμουν έτοιμη να πω ότι παραδίνομαι. Για καλή μου όμως τύχη, ανοίγω τον κατάλογο του καταστήματος και τα μάτια μου πέφτουν στη κατηγορία “DESSERT WINES” Μοσχάτο Λήμνου Χατζηγεωργίου. Τότε μου ήρθε η ατάκα του Βέγγου. ‘Ξέρεις από βέσπα’ της λέω; Ξέρεις από Λήμνο;\nΜε βάρκα το μυαλό μου ταξιδεύω μαζί της στη Λήμνο, στη παραλία του Κοκκινόβραχου. Πορευτήκαμε ως το Διαπόρι και δεξιά απάνω στα εύφορα αμπελοτοπία της παιδικής μου μνήμης. Όμως ο υποσυνείδητος βοριάς φυσάει το πανί της βάρκας μου και μας στέλνει πάνω στους Αγγαριώνες και τον Άη Δημήτρη στους αμπελώνες Θυμάμαι τον Τρύγο, τους κάναβες, τα πατητήρια, τους ληνούς, και τα ξύλινα βαρέλια. Αλλά και καζανέματα, ρακιδιά και χάλκινους άμβυκες. Τα οινοποιεία, κελάρια παλαίωσης, αίθουσες γευσιγνωσίας, μικρά μουσεία οίνου. Ανάμεσα σε ουρανό και θάλασσα, σταθήκαμε στην ανοιξιάτικη ορμή του Λημνιακού αμπελώνα, στα κατάφορτα τσαμπιά του καλοκαιριού, στο χρυσαφί φθινοπωρινό φύλλωμά του, και παρασυρθήκαμε από τους ξέφρενους ρυθμούς του τρύγου.\nΗ Ναυσικά με σκουντάει για να πάρει το τρόπαιό της. Δεν ήταν τίποτε άλλο από τον λογαριασμό αξίας 7.5€ συμπεριλαμβανομένου και του δημοτικού φόρου. Όσο η Ναυσικά γιόρταζε τα επινίκειά της, η απορία θέριευε μέσα μου. Η Λήμνος είναι μέρος της ψυχής μου ή η ίδια μου η ψυχή? Δεν είχε σημασία γιατί όλες είναι γένους θηλυκού ... η Λήμνος, η ψυχή.\nΠολύ όμορφο ! Συγχαρητήρια ! Όμορφες εικόνες,τοπία, μυρωδιές, με παρασύρει η γραφή σας!\nΠολύ όμορφα γράφετε! Μπράβο! Είναι πολύ όμορφο να είναι οι άνθρωποι δεμένοι με τον τόπο τους και να υπάρχει αυτό το συναίσθημα που αποδίδετε παραπάνω.\nΣυγχαρητήρια με συγκίνησες! γράφεις πολύ όμορφα!


«Ηλίθιος»: Ένας άθλος επαναλαμβάνεται! | Στάθης Λιβαθινός\n«Ηλίθιος»: Ένας άθλος επαναλαμβάνεται!\nΤο απόλυτο ανοιξιάτικο θεατρικό γεγονός: μια πολύωρη (σε δύο μέρη ) κι εμπνευσμένη παράσταση του 2007 –η θεατρική μεταφορά του «Ηλίθιου», του εμβληματικού μυθιστορήματος του Φιόντορ Ντοστογιέφσκι– επανέρχεται δριμύτερη και ανανεωμένη στο Ακροπόλ. Ας θυμηθούμε τους επτά λόγους για τους οποίους την αγαπήσαμε τότε και θα την (ξανα)δούμε τώρα.\n1. Είναι εμπειρία. «Αγνοήστε την εξάωρη διάρκεια κι επιτρέψτε στον εαυτό σας αυτήν την παράσταση-εμπειρία», έγραφα το 2007. Οι θεατρόφιλοι αναγνώστες μας φαίνεται πως συμφώνησαν και χάρισαν στον «Ηλίθιο» το 1ο βραβείο καλύτερης παράστασης στα Θεατρικά Βραβεία Κοινού του «α» εκείνης της χρονιάς. Λογικό. Ο σκηνοθέτης Στάθης Λιβαθινός, οι συνεργάτες του και ο 19μελής θίασος δόθηκαν ολόψυχα στο στοίχημα να ανεβάσουν τον «Ηλίθιο» ως ένα πλούσιο θεατρικό θέαμα υπαρξιακής και φιλοσοφικής υφής, γεμάτο συγκίνηση, χιούμορ, ατμόσφαιρα και γενναιόδωρες ερμηνείες.\n2. Ένα συγκλονιστικό μυθιστόρημα γίνεται θέατρο. Ακόμη και όσοι δεν έχουν διαβάσει το βιβλίο θα έχουν ακούσει κάπου την εμβληματική του φράση «η ομορφιά θα σώσει τον κόσμο». Ο «Ηλίθιος», το μυθιστόρημα των μυθιστορημάτων σύμφωνα με πολλούς μελετητές και αναγνώστες, γράφτηκε από τον Φιόντορ Ντοστογιέφσκι το 19ο αιώνα και αποτέλεσε για την εποχή του πνευματικό σκάνδαλο. Όπως έχει επισημάνει και ο «δικός» μας Κωστής Παπαγιώργης: «Ο κεντρικός ήρωας είναι μια ενσαρκωμένη αντανάκλαση του Χριστού». Πράγματι, ο «ηλίθιος» του τίτλου είναι «το απόλυτο καλό» με σάρκα και οστά. Είναι ο «πρίγκιπας» Μίσκιν, ένας αιθεροβάμων, ιδεαλιστής και αθεράπευτα ρομαντικός ξεπεσμένος αριστοκράτης, ο οποίος επιστρέφει στην Πετρούπολη ύστερα από πολυετή παραμονή σε σανατόριο της Ελβετίας (λόγω της «θείας νόσου» που τον βασανίζει, της επιληψίας, από την οποία έπασχε και ο ίδιος ο Ντοστογιέφσκι ). Ο αθώος Μίσκιν εισβάλλει στη διεφθαρμένη και κίβδηλη κοινωνία σαν καταλύτης, ενεργοποιώντας πάθη και αποκαλύψεις, μοιραίους έρωτες και θανάτους.\n3. Ο Βασίλης Ανδρέου είναι ο ιδανικός «Ηλίθιος». Ο Κύπριος 40χρονος ηθοποιός με το ευγενικό παρουσιαστικό και το αλαφροΐσκιωτο βλέμμα προσέγγισε με θέρμη και μεγάλη ευαισθησία τον Μίσκιν σαν έναν τρελό άγιο, έναν «διά Χριστόν σαλό», προσδίδοντάς του επιπλέον το στοιχείο της διαισθητικής φύσης αλλά και του γκαφατζή Δον Κιχώτη, ενός «απολίτιστου» αφελούς, ενός εντέλει «επικίνδυνου» αθώου η πολυδιάστατη –και όμως ανάλαφρη σαν αεράκι– ερμηνεία του συγκινεί.\n4. Ένας συλλογικός άθλος κατατίθεται επί σκηνής. Θα ήταν άδικο να μη σημειώσουμε ότι ολόκληρος ο θίασος, με «αρχηγούς» τους Δημήτρη Ήμελλο, Μαρία Ναυπλιώτου, Νίκο Καρδώνη και Μαρία Σαββίδου, επενδύει τεράστια αποθέματα ενέργειας και σωματικής αντοχής, υπερασπιζόμενος ένα συλλογικό όραμα για την παράσταση και αποπνέοντας μια σπαρακτική όσο και ζωογόνα χαρμολύπη. Ο άθλος, εκτός από ερμηνευτικός, είναι και δραματουργικός (η θεατρική διασκευή έγινε –με τη συνδρομή του θιάσου– από τον θεατρολόγο Σάββα Κυριακίδη ), σκηνογραφικός-ενδυματολογικός (η Ελένη Μανωλοπούλου μας χάρισε ένα ντεκόρ Russian rock folklore-chic με ασορτί κοστούμια ), μουσικός (ο Θοδωρής Αμπαζής έβαλε τις ηλεκτρικές κιθάρες να διαδέχονται τις μπαλαλάικες και τα πολυφωνικά τραγούδια του θιάσου τα ατονάλ θέματα ), χορογραφικός (Σεσίλ Μικρούτσικου ) και φωτιστικός (Αλέκος Αναστασίου ).\n5. Αποδείχτηκε μια παράσταση σημαδιακή. Κλασικότροπη, «φιλική» στο ευρύ κοινό, με ορισμένες ευφάνταστες πινελιές μοντερνισμού, είναι η σκηνοθεσία του Στάθη Λιβαθινού. Το αποτέλεσμα ήταν μια παράσταση που έρεε αβίαστα επί έξι ώρες και κατόρθωνε να χαρίσει «κάτι» πολύ σημαντικό από την ουσία ενός αριστουργηματικού λογοτεχνικού κειμένου: το πόσο αλλόκοτη, παράταιρη, σχεδόν τρελή είναι η αθωότητα στις (διόλου αθώες ) κοινωνίες των ανθρώπων. Άφησε εποχή με αυτήν τη σκηνοθεσία ο Στάθης Λιβαθινός, σηματοδοτώντας ταυτόχρονα κι ένα τέλος εποχής. Αφήνοντας την ως «κληρονομιά», αποχώρησε το 2007 από την Πειραματική Σκηνή του Εθνικού Θεάτρου, η οποία έκτοτε έπαψε τη λειτουργία της. Διατηρώντας όμως το βασικό πυρήνα της τότε ομάδας του, συνέχισε να δημιουργεί επιτυχημένες παραστάσεις, με πιο πρόσφατες τη «Φόνισσα» και τον «Ερωτόκριτο».\n6. Ο θίασος του «Ερωτόκριτου» έχει αναλάβει τις αντικαταστάσεις. Δεν ήταν εύκολο, έπειτα από πέντε χρόνια, να είναι όλοι οι τότε ηθοποιοί διαθέσιμοι. Ο Στάθης Λιβαθινός επιστράτευσε άξιους αντικαταστάτες, αντλώντας τους περισσότερους από τον (εξαιρετικό ) θίασο του «Ερωτόκριτου». Έτσι, στον «Ηλίθιο» θα δούμε να συμμετέχουν τώρα οι νεαροί Γιώργος Χριστοδούλου και Νεφέλη Κουρή (ο Ερωτόκριτος και η Αρετούσα ) καθώς και οι Κόρα Καρβούνη, Μελέτης Ηλίας, Δαυίδ Μαλτέζε, Πηνελόπη Μαρκοπούλου, Χρήστος Σουγάρης, Φωτεινή Τιμοθέου, Σοφία Τσινάρη και Γιώτα Φέστα.\n7. Η νέα επικαιρότητα του «Ηλίθιου». Ο Στάθης Λιβαθινός δηλώνει πως «είναι βαθύτερη ανάγκη, δική μου αλλά και της ομάδας, να παρακολουθήσουμε ξανά την τραγική περιπέτεια ενός αθώου ανθρώπου στη δίνη της σύγχρονης ζωής. Ο “Ηλίθιος”, επίκαιρος όσο ποτέ, είναι το φως στη σκοτεινή εποχή της ανθρώπινης ψυχικής κρίσης, η πίστη στην αναζήτηση της ομορφιάς αλλά και του πάθους. Ο “Ηλίθιος” περιέχει όλα εκείνα τα σωτήρια μυστικά που χρειάζεται ο σύγχρονος άνθρωπος για να επιζήσει σε μια δύσκολη εποχή». Όπως κι αν έχει, το νέο ανέβασμα αυτού του μεγαλειώδους κειμένου, τη στιγμή που η χώρα σημαδεύεται από το συλλογικό τραύμα της οικονομικής και της υπαρξιακής κρίσης, θα προκαλέσει αυτόματα και νέους συνειρμούς. Και ίσως, ναι, η ομορφιά του –έστω και για λίγο– να μας σώσει.\n19.04.2012, Δημάδη Ιλειάνα «Ηλίθιος: Ένας άθλος επαναλαμβάνεται!», Αθηνόραμα


Σελίδες: 1 ... 11 12 13  15 16 17 ... 62\nΑποστολέας Θέμα: ΓΕΛ: Back to the Future (Αναγνώστηκε 236739 φορές)\n« Απάντηση #195 στις: 19 Φεβ 2015, 09:26:03 πμ »\n« Απάντηση #196 στις: 19 Φεβ 2015, 08:12:51 μμ »\nΌχι και άσχημα. Φανταστείτε να είχαμε και τις ώρες που πρέπει να είχαμε\n« Απάντηση #197 στις: 20 Φεβ 2015, 12:54:21 μμ »\nΓιατί μόνο τρια πεδία;\nΣυνωατίζουμε πολλές σχολές σε λίγα πεδία...\n« Απάντηση #198 στις: 26 Φεβ 2015, 09:13:57 πμ »\nΚαλημέρα σας συνάδελφοι!!! Τελικά τι θα γίνει με το σύστημα των πανελληνίων; Στο φροντιστήριο που κάνω μάθημα μου είπανε ότι τα επόμενα δυο χρόνια θα δώσουν τα παιδιά πανελλήνιες με το υπάρχον (φετινό) σύστημα και στην ίδια ύλη... Ισχύει;;;\n« Απάντηση #199 στις: 27 Φεβ 2015, 11:03:30 πμ »\n« Απάντηση #200 στις: 05 Μαρ 2015, 07:03:54 μμ »\n« Απάντηση #201 στις: 05 Μαρ 2015, 08:53:47 μμ »\nΠαράθεση από: nikosx στις 05 Μαρ 2015, 07:03:54 μμ\nΘέλει η ΕΕΧ να κρυφτεί και η χαρά δεν την αφήνει ...\n« Απάντηση #202 στις: 06 Μαρ 2015, 01:15:40 μμ »\nΕμεις σε χειμερία νάρκη και αυτοί αλωνίζουν.\n« Απάντηση #203 στις: 06 Μαρ 2015, 08:53:24 μμ »\nΕπειδή θα γίνουν αλλαγές, ας έχει το νου της η ΠΕΚΑΠ, ώστε να μην έχουμε καμία δραματική εξέλιξη.\n« Απάντηση #204 στις: 08 Μαρ 2015, 09:26:43 μμ »\nΟΙ ΤΑΣΕΙΣ ΣΤΗΝ ΑΓΟΡΑ ΕΡΓΑΣΙΑΣ ΓΙΑ ΤΑ ΕΠΟΜΕΝΑ 15 ΧΡΟΝΙΑ\nΟι σχολές που οδηγούν στα επαγγέλματα του μέλλοντος\nΦανταστείτε τι επιλογές θα μπορούσε να διανοίξει σε κάποιον που συνδυάζει τις Οικονομικές Επιστήμες με τις Τεχνολογικές Επιστήμες (Πληροφορικός, Μηχανικός κ.α.)\nΑυτό σημαίνει Νέο Λύκειο, να κοιτάει τα επόμενα 15 χρόνια\n« Απάντηση #205 στις: 09 Μαρ 2015, 11:05:38 πμ »\nΔεν ξέρω τι λετε εσεις αλλά αυτό κατι μου θυμίζει. Ακριβώς πριν 2 χρόνια τα ίδια λέγανε.\n« Απάντηση #206 στις: 09 Μαρ 2015, 07:44:28 μμ »\nθα μας λείψετε κε Γκλαβά..\n« Απάντηση #207 στις: 09 Μαρ 2015, 09:26:24 μμ »\nΑς κάνουμε λίγο υπομονή, ίσως δεν έχει προσφέρει ότι μπορούσε ακόμη\nΤα της Παιδείας: Τα Πρότυπα, τα Πειραματικά, το «Λύκειο Θεωρίας και Πράξης», τα ΕΠΑΛ, η Αξιολόγηση, οι επαναπροσλήψεις, τα Αναλυτικά Προγράμματα και τα βιβλία τα Γ΄ Τάξης ΕΠΑΛ\n« Απάντηση #208 στις: 09 Μαρ 2015, 10:58:43 μμ »\nH υπομονή μας έχει ξεπεράσει κάθε όριο....Απο την Διαμαντοπούλου μέχρι σήμερα αιωρείται η ύπαρξη και η σημαντικότητα του μαθήματος στις Πανελλήνιες εξετάσεις...Ποιος το πίστευσε ότι το μαρτύριο θα κρατούσε 4 χρόνια....Κάποιοι άνθρωποι ζουν οικογένειες απο αυτή τη δουλειά....\n« Απάντηση #209 στις: 10 Μαρ 2015, 09:51:57 πμ »\nΓενικότερα οι πληροφορίες μου για τον Μπαλτά και τις σχέσεις του με την επιστήμη μας δεν είναι και οι καλύτερες.


Όπερα «ΑΛΚΗΣΤΙΣ» του Θεόδωρου Στάθη | Gefira.gr\nΤην Παρασκευή 13 Φεβρουαρίου 2015 ώρα 8:00 μ.μ. στην αίθουσα Αλεξάντρα Τριάντη του Μεγάρου Μουσικής Αθηνών, δίνεται σε παγκόσμια πρώτη η παράσταση της Όπερας «Άλκηστις» του Θεόδωρου Χρ. Στάθη (διάρκειας 1 ώρας και 50 λεπτά, με διάλειμμα μεταξύ των δύο πράξεων της Όπερας).\nΤο λιμπρέτο της Όπερας βασίζεται στην αρχαία ελληνική τραγωδία του Ευριπίδη και ο στόχοςαυτού του εγχειρήματος, που διοργανώνεται από τη μη κερδοσκοπική εταιρία «ΙΜΕΡΟΣ ΓΙΑ ΤΟΝ ΠΟΛΙΤΙΣΜΟ» , είναι η δημιουργία ενός ταμείου που θα διατεθεί με διαφανείς και αδιάβλητες διαδικασίες και βάσει συγκεκριμένων κριτηρίων, από ειδική για το σκοπό αυτό επιτροπή, σε Έλληνες συνθέτες με σκοπό τη σύνθεση όπερας που θα αντλεί τη θεματολογία της από Αρχαία Ελληνική Τραγωδία.\nΕπομένως το εγχείρημα απευθύνεται στους έλληνες δημιουργούς που τους καλεί να συμμετέχουν ώστε η απάντηση του Ισπανού διανοούμενου Ortega Y Gasse, στο ερώτημα: «Τι σημαίνει σε αυτόν μια Αρχαία Ελληνική Τραγωδία ;», που ήταν: «Μια όπερα που δεν έχουμε ακούσει», να βρει αντίκρισμα.\nΣκηνοθεσία/Κίνηση: Έρση Πήττα\nΣκηνικά / Κοστούμια: Τίτη Κυριακίδου – Σακκή\nΧορογραφίες: Paul Blackman και Christine Guzelis\nΠροβολές: Νίκος Χαραλαμπίδης\nΜουσική Προετοιμασία: Βικτώρια Φιοράλμπα Κιαζίμη\nΘάνατος / Φέρη: Διονύσης Τσαντίνης, Μπάσος\nΧορωδιακό Σύνολο: Βασίλης Ασημακόπουλος, Μπάσος\nΛητώ Μεσσήνη, Υψίφωνος\nΧορευτές: Αθανάσιος Ζερβόπουλος\nΤο νέο τραγούδι του Νίκου Μερτζάνου «Ανάμεσά μας», κυκλοφορεί από τη Feelgood Records με την ευχάριστη και αναπάντεχη συμμετοχή της Πέννυς Μπαλτατζή, σε ...\nΣτη συγγραφέα Leila Slimani απονεμήθηκε το σημαντικότερο γαλλικό λογοτεχνικό βραβείο, το Goncourt, για το μυθιστόρημά της Chanson douce[Γλυκό τραγούδι]. Το ...


ΙΝΚΑ-Διαγραφή χρέους 67.926 € συνταξιούχου. - Αποφάσεις Δικαστηρίων\nΑρχική » Αποφάσεις Δικαστηρίων » ΙΝΚΑ-Διαγραφή χρέους 67.926 € συνταξιούχου.\nΙΝΚΑ -ΔΤ 333/16.01.12\nΙΝΚΑ/ΓΕΝΙΚΗ ΟΜΟΣΠΟΝΔΙΑ ΚΑΤΑΝΑΛΩΤΩΝ ΕΛΛΑΔΑΣ Αθήνα, Γ Σεπτεμβρίου 13 τηλ, 11711, 2103632443\nΟι ΟΡΓΑΝΩΣΕΙΣ ΜΑΣ ΚΑΤΑΝΑΛΩΤΩΝ, ενημερώνουν τους δανειολήπτες ότι εκδόθηκε η υπ' αρ. 21/2011 του Ειρηνοδικείου Ολύμπου και αφορά υπερχρεωμένη δανειολήπτρια μέλος των οργανώσεών μας συνταξιούχος του ΟΣΕ ,η οποία συνταξιοδοτήθηκε από τον οργανισμό με εθελούσια έξοδο το 2008 και είδε τις αποδοχές της να κατρακυλούν από το ποσό των 2.300 ΕΥΡΩ μηνιαίως σε 1000 ΕΥΡΩ σήμερα.\nΣύμφωνα με την απόφαση οι συνολικές οφειλές της 53χρονης δανειολήπτριας ήταν 142.326 ΕΥΡΩ σε τρεις τράπεζες και προσδιορίστηκε τα εξής σημαντικά σημεία που για πρώτη φορά νομολογούνται από τα Ειρηνοδικεία της χώρας :\n1. Οι συμβατικοί και οι τόκοι υπερημερίας παύουν να προσδιορίζονται με την κοινοποίηση της αίτησης προς το Ειρηνοδικείο , εκτός των στεγαστικών δανείων που είναι εξασφαλισμένα με εμπράγματη ασφάλεια και προσδιορίζονται με επιτόκιο ενήμερης οφειλής.\n2. Προσδιόρισε καταβολή 300 ΕΥΡΩ και για 48 μηνιαίες δόσεις και στις τρεις τράπεζες\n3. Εξαίρεσε την κύρια κατοικία της 168 τμ που είναι κτισμένη εντός οικοπέδου 450τμ στου Γόννους Λάρισας\n4. Προσδιόρισε την αξία της ανωτέρω κύριας κατοικίας μετά των παραρτημάτων της μικρότερη από ότι ζητούσε στη αίτησή της η δανειολήπτρια γιατί άλλαξαν προς το χειρότερο οι συνθήκες της κτηματαγοράς από την στιγμή υποβολής της αίτησης μέχρι της εκδίκασής της\n5. Επέβαλε την καταβολή 294 ΕΥΡΩ μηνιαίως μετά από δύο έτη της δημοσίευσης της αποφάσεως και για 17 έτη, μόνο όμως προς την ΤΡΑΠΕΖΑ ΠΕΙΡΑΙΩΣ που έχει εξασφάλιση εμπράγματη ασφάλεια προσημείωση το ακίνητο και τις άλλες τις εξαίρεσε.\n6. Δεν επέβαλε ρευστοποίηση σε αγροτεμάχιο της εμβαδού 500τμ εντός οικισμού Γόνων ( παραδοσιακός οικισμός), διότι έκρινε ότι περισσότερα είναι τα έξοδα της εκποίησης από το τίμημα που θα εισπραχθεί.\n7. Δεν θεώρησε σημαντική αξία του αυτοκινήτου από το 1999 και το εξαίρεσε της ρευστοποίησης και αυτό\n8. Διαγράφεται το υπόλοιπο ποσό των 67.926,34 ΕΥΡΩ εάν ακολουθήσει τους όρους της απόφασης.\nΤην συγκεκριμένη απόφαση πέτυχε το μέλος μας μετά από κατευθύνσεις και προτροπή των δύο οργανώσεων μας, και τον δικηγόρο και Πρόεδρο της πρώτης κο Γ. Μπαρτζώκη.\nΚαλούμε όλους τους υπερχρεωμένους δανειολήπτες ακόμη και τα λεγόμενα «ρετιρέ» των δημοσίων υπαλλήλων μετά την κατάρρευση των μισθών τους, να προστρέξουν στις διατάξεις του Νόμου Κατσέλη , να είναι σίγουροι ότι η Ελληνική δικαιοσύνη στέκεται θεματοφύλακας των αδυνάτων , των οφειλετών των τραπεζών και του δημοκρατικού πολιτεύματος.\nΗμερομηνία προσθήκης: 22 Ιαν 2012, 22:19\nΤελευταία ενημέρωση: 22 Ιαν 2012, 22:31